SP U17 - Amerikanci prejaki za "Orliće" - Sportske.net\nSP U17 - Amerikanci prejaki za "Orliće"\nKadetska reprezentacija Srbije porazom je završila grupnu fazu takmičenja na Svetskom prvenstvu u Argentini.\nSrpski kadeti sastali su se u poslednjem kolu Grupe B sa selekcijom Sjedinjenih Američkih Država u meču koji nije imao preveliku važnost.\nPošto u eliminacije odlaze sve reprezentacije koje učestvuju u grupnoj fazi Mundobasketa rezultat utakmice sa Amerikom samo je odlučivao o tome ko će kao prvi iz Grupe B proći dalje.\nSjedinjene Američke Države ostvarile su ubedeljiv trijumf protiv našeg nacionalnog tima. Amerika je slavila rezultatom 93:61 (23:12, 24:16, 22:19, 24:14) i sa maksimalnim učinkom zauzela prvo mesto u Grupi B.\nNajefikasniji igrači u selekciji Srbije bili su Aleksandar Langović (15 pts, 4 sk) i Vladan Musić (11 pts, 4 sk), dok je kod Amerikanaca najefikasniji pojedinac bio Vemon Keri sa 16 poena i 9 skokova.\nReprezentacija Srbije odlazi dalje kao druga na tabeli, sa učinkom 2-1, a protivnik u osmini finala biće joj selekcija Turske.\nUkoliko uspešno obave zadatak na startu eliminacione faze, "Orlići" će u četvrtfinalu igrati protiv boljeg iz duela Novog Zelanda i Francuske.


Svjesni smo situacije koju je u prvoj polovini ove godine izazvala pandemija virusa COVID-19, a koja, kao što vidimo poslednjih dana, i dalje traje, iako smo na kratko pomislili da je pandemija ostala u prošlosti.\nTakođe smo svjesni opomena koje dolaze od Svjetske zdravstvene organizacije (WHO - World Health Organization), a koje govore o mogućem „drugom talasu“ pandemije, ali smo i pored toga odlučili da uđemo u pripremu Stručnog skupa, koji bi, ako zdravstvene prilike dozvole, trebalo da se održi u prvoj polovini novembra ove godine.\nUkoliko zdravstvena situacija u Crnoj Gori i zemljama okruženja, u to vrijeme bude takva da ne dozvoljava organizaciju planiranog Stručnog skupa „uživo“, potrudićemo se da Stručni skup organizujemo na neki drugi, adekvatan način.\nAli, ponavljam da smo donijeli odluku da, računajući na „optimističnu“ varijantu, krenemo sa pripremama za organizaciju Stručnog skupa.\nSvjesni da svi najprije moramo da vodimo računa o svojem i zdravlju svojih porodica, a uporedo sa tim o svom trenutnom i budućem poslovnom statusu, pozivamo Vas, ukoliko ste zainteresovani da učestvujete na našem Stručnom skupu, u bilo kojoj formi u kojoj će se isti održati, u ulozi predavača, odnosno autora rada, da prijavite naziv, temu i kratak sažetak rada.\nSažetke radova možete poslati najkasnije do ponedjeljka, 27. jula 2020. godine, na e-mail: zeljko.maras@ikcg.co.me (Željko Maraš, dipl. ing. el., Predsjednik SKEI i Predsjednik Organizacionog odbora).\nUkoliko se prepoznajete u ulozi predavača, odnosno autora stručnog rada, pozivamo vas da se odazovete ovom pozivu i time date lični doprinos daljem razvoju elektro inženjerske struke.\nU prilogu poziva vam dostavljamo formu PRIJAVA SAZETKA RADA, koju je potrebno da nam dostavite, kao i formu TEMPLEJT ZA PRIPREMU RADA, po kojoj se formiraju radovi.\nU ime Strukovne komore elektro inženjera i Organizacionog odbora Stručnog skupa, iskreno Vas pozdravljamo i očekujemo Vaše prijave.


Lavine - Blic Online\nNajmanje 21 osoba poginula je u seriji lavina koje su u četvrtak pogodile Dajkundi, centralnu provinciju u Avganistanu, saopštili su danas zvaničnici.\nU lavinama u pakistanskom delu Kašmira i susednom Avganistanu od nedelje je poginulo 126 osoba, a strahuje se da bi broj žrtava mogao da bude veći jer se veliki broj ljudi vodi kao nestao, je saopštili su danas zvaničnici.\nPosle snežne oluje koja je donela obilne padavine pojedinim delovima Sjedinjenih Američkih Država, u nekim oblastima Kalifornije, Nevade i Jute izdato je upozorenje na moguće lavine.\nHiljade Francuza bez struje usled oluje, opasnost od lavina\nOko 36.000 domaćinstava u Francuskoj i dalje nema struju nakon što je oluja Ana pogodila zemlju. Francuska elektroprivreda "Enedis" saopštila je danas da je više od 1.500 radnika raspoređeno u pokušaju da se normalizuje snabdevanje.\nLEDENA SMRT Lavine i hladnoća u Avganistanu odneli 20 života za dva dana\nOd lavina i hladnoće u Avganistanu je u poslednja dva dana život izgubilo više od 20 ljudi, saopštile su vlasti.\nSLOVENIJA STREPI Obline kiše, strah od POPLAVA i SNEŽNIH LAVINA\nSeveroistočni deo Slovenije pogođen je nevremenom i obilnim pljuskovima, dok je u Alpima i dalje velika opasnost od snežnih lavina.\nViše od 4.000 žrtava u Nepalu\nBroj poginulih u zemljotresu koji je 25. aprila pogodio Nepal porastao je na 4.010 ljudi, saopštile su danas vlasti, dodajući da je povređeno više od 7.500 ljudi.\nHrvatska izdala upozorenje na veliku opasnost od lavina!\nUsled loših vremenskih uslova proteklih dana na planinama Kamšenica, Dinara, Biokovo, Vran, Čvrsnica i Prenj, koje se nalaze na području u blizini granice Hrvatske i Bosne i Hercegovine, preti velika opasnost od lavina, objavila je danas Hrvatska gorska služba spasavanaja na Fejsbuk stranici.\nCrni bilans poginulih u lavinama u Avganistanu dostigao 260 žrtava\nU lavinama, izazvanim obilnim snežnim padavinama u Avganistanu protekle nedelje poginulo je više od 260 osoba, saopštili su danas zvaničnici u kabulu.\nALARM U AUSTRIJI Nivo opasnosti od snežnih lavina podignut na 4. nivo\nVlasti austrijske pokrajine Tirol podigle su upozorenje na opasnost od lavina na 4. nivo, na skali od 1 do 5. Eksperti savetuju neiskusnim skijašima da ne napuštaju obezbeđene piste.\nRuski meteorolozi za Olimpijadu u Sočiju predviđaju lavine i slabu vidljivost\nRuski meteorolozi ne brinu oko toga da li će na Zimskim olimpijskim igrama biti dovoljno snega, ali su zabrinuti zbog mogućih lavina i slabe vidljivosti u Sočiju.\nGorska služba: Povećana opasnost od lavina\nGorska služba spasavanja Srbije upozorila je danas da će promena temperature i nove snežne padavine, koje su najavljene, stvoriti uslove za pojavu lavina, koje ne moraju da nastanu samo u visokim planinama nego i na usecima, čak i u šumama.\nLavine ubile najmanje 29 ljudi na severoistoku Avganistana\nNajmanje 29 ljudi je poginulo u lavinama na severoistoku Avganistana, a spasioci imaju poteškoća da stignu do najteže pogođenih područja, jer je sneg blokirao drumove, saopštili su danas avganistanski zvaničnici.\nRekordne količine snega u Austriji\nBeč - U Austriji su poslednjih dana pale rekordne količine snega koji je pričinio velike teškoće na putevima, povećana je opasnost od lavina, a pojedina manja mesta su odsečena od gradskih centara.\nSnežne lavine u Severnoj Osetiji\nTridesetak lavina se od juče obrušilo na transkavkaski autoput a obilne snežne padavine oštetile su televizijski toranj u Vladikavkazu, glavnom gradu ruske republike Severne Osetije.\nU lavinama u Avganistanu 166 mrtvih\nU više snežnih lavina koje su ove nedelje pogodile Avganistan poginulo je 166 ljudi, saopštilo je Ministarstvo unutrašnjih poslova.


Konkursni rok za podnošenje prijava za akreditacije i prijava za finansiranje akreditovanih organizacija je stalno otvoren. Ukoliko organizacije žele da se akredituju u okviru tekuće godine i poziva za dodelu sredstava po pojednostavljenoj proceduri, moraju podneti prijavu do 31.12. tekuće godine objavljenog poziva jer se budžeti određuju na godišnjem nivou.\nPrijavnim formularima se može pristupiti preko sledećeg linka (potreban EU Login nalog). Fondacija Tempus će periodično razmatrati pristigle prijave. Potencijalnim aplikantima se savetuje da se prilikom popunjavanja prijave za akreditaciju (formular KA150) konsultuju sa Grupom za mlade u Fondaciji Tempus (youth@tempus.ac.rs).


24.01.2021 / 13:24 Politika - Igor Crnadak\nPotpredsjednik Partije demokratskog progresa, Igor Crnadak, održao je u Doboju radni sastanak sa članovima Gradskog izbornog štaba i kandidatima PDP-a za Skupštinu grada Doboj.\n„Doboj je postao glavni grad izbornih prevara i ponavljanje izbora ovdje donosi tračak nade da ćemo uskoro imati poštene izbore u cijeloj Republici Srpskoj. Ponovljeni izbori sa učešćem posmatrača opozicije donijeće sasvim drugačiji rezultat, bez 100% osvojenih glasova za pojedine kandidate SNSD-a, što će potvrditi da se 15.novembra u Doboju desila velika izborna pljačka. PDP je spreman za novu kampanju i sigurno će uz poštene uslove biti važan faktor u Skupštini grada Doboj“, istakao je Crnadak.\nOn se osvrnuo i izjavu lidera SDA Bakira Izetbegovića, ocijenivši je užasnom:\n„Međutim, ne smije se zaboraviti da SNSD u Savjetu ministara i Parlamentarnoj skupštini BiH sjedi zajedno, dogovora funkcije i razne zajedničke poslove upravo sa Bakirom i onima za koje su Srbi loš narod. SNSD ima četiri delegata u Domu naroda zahvaljujući glasovima SDA i sada je to došlo na naplatu. SNSD mora da prihvati ovakve uvrede od svojih partnera i da nastavi da radi sa njima, iako SDA ponižava ne samo SNSD, nego i Republiku Srpsku i cijeli srpski narod“, ističe Crnadak.


Međutim, nisu sva mesta u ovoj kombinatorici rezervisana za ove dve partije, naprotiv, zbog čega će u njoj dva ministarstva pripasti manjinama, od čega jedno srpskoj.\nTo je načelan plan sinoć postignutog dogovora između Mustafe i Kurtija, za koji se činilo da se neće dogoditi u skorije vreme, imajući u vidu njihove ne tako česte sastanke, iako su o koaliciji razgovarali i pre izbora na KiM koji su održani 6. oktobra ove godine.\nTakođe, jedna od stvari koja je bila "kamen spoticanja", bila je i predsednička funkcija, odnosno dogovor o tome ko će naslediti Hašima Tačija kada mu istekne mandat 2021. godine.\nŠta je konačan dogovor u vezi sa ovom funkcijom za sada je nepoznanica, a jedino što se za sada zna jeste, kako pišu kosovski mediji, da je dogovorena podela vlasti "na pola" iako je, "Samoopredeljenje" dobilo više glasova od DSK.\nAlbin Kurti i Isa Mustafa\nMožda predstavnicima ovih stranaka nije previše drago što nisu mogli da podele sve resore sve i da su hteli, s obzirom na to da imaju obavezu da u kosovskoj vladi imaju i predstavnike manjina - srpske i još jedne manjinske zajednice na KiM.\nKako sada stvari stoje, Srbima odnosno Srpskoj listi koja je osvojila svih 10 mesta u parlamentu, trebalo bi da pripadne ministarstvo za zajednice i povratak. Sa druge strane, ministarstvom kulture navjerovatnije će upravljati zajednica Bošnjaka.\nTako će Kurti, hteo ne hteo, imati predstavnike Srba u vladi u kojoj bi trebalo da bude premijer. Međutim, on bi ako može da izabere koji bi Srbi za njega došli u obzir, o čemu je govorio u nekoliko navrata.\nNaime, on sam je nekoliko puta ponovio da će predstavnika Srba biti u kosovskoj vladi, ali ne i predstavnika Srpske liste. Međutim, ono što je prenebregnuo, jeste da, koga god da imenuje, moraće da zatraži i formalnu saglasnost Srpske liste, kao pobednika izbora.\nTo, ipak, ne znači da će Srbi biti deo vladajuće koalicije sa "Samoopredeljenjem" i DSK.\n- Jedno ministarsko mesto za Srbe je obaveza, i to nema nikakve veze ni sa Kurijevom, niti bilo čijom drugom voljom. To predviđaju propisi, i to je moranje - priča izvor "Blica" iz kosovske skupštine.\nKako navodi, prema kosovskom Ustavu i srpskoj i drugim manjinskim zajednicama garantovana su i druga mesta u izvršnoj i zakonodavnoj vlasti.\nTako će Srbima pripasti i jedno mesto potpredsednika Skupštine Kosova i mesto u Predsedništu Skupštine.\n- To je pravo koje imaju, i to im se ne može ukinuti niti osporiti jer ih predviđa Ustav. Druga stvar je da li predstavnici Srba žele da imaju svoje kandidate na tim funkcijama - priča naš izvor.\nOsim toga, za Srbe je predviđeno da imaju i zamenika ministra u nekom od ministarstava, zatim svije predstavnike u nekim kancelarijama i agencijama... Osim toga, postoji i obaveza da ih bude na rukovodećim mestima u pojedinim javnim preduzećima na Kosovu i Metohiji.


Izvor: RTS, 15.Dec.2019, 18:05\nFudbaleri Crvene zvezde savladali su pred svojim navijačima ekipu Čukaričkog sa 3:1 (1:1) u poslednjoj utakmici jesenjeg dela takmičenja u Linglong Superligi Srbije.\nCrveno-beli su na stadionu „Rajko Mitić" pobedom nad gradskim rivalom Čukaričkim proslavili jesenju titulu i preboleli poraz u Pireju i ispadanje iz >> Pročitaj celu vest na sajtu RTS << Lige šampiona.\nZvezda je povela već u drugom minutu, kada je na asistenciju Marka Gobeljića visoki štoper Nemanja Milunović glavom savladao golmana gostujuće ekipe.\nČukarički je do izjednačenja stigao u 24. minutu fantastičnim golom Luke Stojanovića sa centra terena preko loše postavljenog golmana Zvezde Milana Borjana.\nNovo vođstvo crveno-belima doneo je Milan Pavkov u 72. minutu, kada je, nakon novog centaršuta i asistencije, nadvisio odbranu Čukaričkog i udarcem glavom matirao golmana Đorđa Petrovića.\nKonačan rezulat, nakon sjajne akcije domaćina, postavio je Aleksa Vukanović u 88. minutu.\nIzabranici Vladana Milojevića jesenji deo sezone završili su na prvom mestu na tabeli sa 55 bodova i 18 pobeda iz 20 odigranih mečeva, dok ekipa sa Banovog brda na zimsku pauzu ide sa četvrte pozicije i 40 bodova.\nProleći deo Superlige startuje 15. februara, kada će ove dve ekipe ponovo odmeriti snage.\nU prvom današnjem duelu fudbaleri Partizana pobedili su na gostovanju Radnik iz Surdulice sa 2:1 (1:0).\nRadio Televizija Vojvodine: Zvezda trijumfom protiv Čukaričkog proslavila jesenju titulu\nTrijumf crveno-belih...Fudbaleri Crvene zvezde savladali su ekipu Čukaričkog sa 3:1 na stadionu "Rajko Mitić". Ono što je iznenadilo sve jeste izjava Vladana Milojevića na samom kraju meča, koji je rekao da mu je ovo najdraža utakmica i pobeda, a zatim odmah i krenuo put svlačionice...- ispostaviće...


Istovremeno, potpisan je i Ugovor o projektu izgradnje tog dela auto-puta, koji su sa predstavnicom EBRD-a potpisali ministar građevinarstva, saobraćaja i infrastrukture Tomislav Momirović, kao i direktor JP „Koridori Srbije“ Aleksandar Antić.\nUkupna vrednost projekta je 225 miliona evra, od čega EBRD današnjim sporazumom obezbeđuje 85 miliona evra. Evropska investiciona banka projekat finansira sa 100 miliona evra, a da preostalih 40,6 miliona evra u vidu donacije obezbeđuje Evropska unija.\nMinistar Mali je naveo da su ovi sporazumi između Vlade Republike Srbije i EBRD-a, korak bliže realizaciji jednog od najvažnijih infrastrukturnih projekata koji nas očekuje naredne godine – izgradnja Auto-puta mira, od Niša ka Merdarama, i ka Prištini.\nMali objasnio da se jedan sporazum odnosi na implementaciju projekta, dok se drugi odnosi na završetak celokupne strukture finansiranja za deo do Pločnika, i dodao da se početak radova očekuje sredinom naredne godine.\nMali je istakao da se projekat izgradnje Auto-puta mira u potpunosti uklapa u plan Srbija 2025, čijom implementacijom će se u narednih pet godina u infrastrukturu investirati preko 14 milijardi evra.\nMinistar se osvrnuo i na planirane kapitalne investicije u 2021. godini i tom prilikom naglasio da će se budžetom za narednu godinu obezbediti rekordnih 330 milijardi dinara, što predstavlja 5,5 odsto BDP-a Republike Srbije.\nMinistar građevinarstva, saobraćaja i infrastrukture Tomislav Momirović istakao je da će ovaj projekat Srbiju pozicionirati kao ključnu saobraćajnu destinaciju u jugoistočnoj Evropi.\nRegionalna direktorka Evropske banke za obnovu i razvoj za Zapadni Balkan Žužana Hargitai izjavila je da je ovo jedan od ključnih projekata Evropskog investicionog plana Evropske unije i istakla da će EBRD i dalje sarađivati sa Vladom Srbije kako bi pomogli finansiranju ostalih delova ovog auto-puta, ali isto tako i svih drugih ključnih infrastrukturnih projekata u Republici Srbiji.


DODIK PODRŽAVA novu inicijativu Evropske unije za BiH - Informer\nTanjug | 04. 02. 2015.\nPredsednik Republike Srpske Milorad Dodik kazao je da RS prihvata novu inicijativu Evropske unije za Bosnu i Hercegovinu\nOn je naveo da je u pripremi oko 30 zakona iz oblasti ekonomije i socijalne zaštite koji bi bili praktičan odgovor RS preporukama Evropske unije, saopšteno je iz kabineta predsednika RS koji je o ovoj temi razgovarao sa ambasadorima zemalja članica EU akreditovanim u BiH.\nDodik i ambasadori razgovarali su o pitanjima vezanim za evropske integracije BiH, s posebnim naglaskom na poslednju inicijativu Evropske unije koja treba da omogući brže kretanje BiH prema Evropskoj uniji.\nI premijerka RS Željka Cvijanović kazala je danas da taj entitet podržava novu inicijativu EU za BiH.\nTokom razgovora s ambasadorom Italije u BiH Ruđerom Korijasom, ona je navela da su mere ekonomske politike, koje je vlada pripremila, usklađene sa sugestijama EU.\nRadi se o britansko-nemačkoj inicijativi, koju su prihvatila i tela EU, da se odblokira evropski put BiH ukoliko ona sprovede neophodne reforme.\nMilorad Dodik Republika Srpska Evropska unija EU BiH RS Željka Cvijanović


Predsednik SAD najavljuje prolećnu ofanzivu protiv Talibana\nPredsednik Buš je izjavio da će Sjedinjene Države i NATO na proleće započeti ofanzivu protiv terorista i boraca Talibana u Avganistanu. Saradnica Glasa Amerike Pola Vulfson izveštava iz Bele kuće:\nPredsednik Buš kaže da će u predstojećim mesecima, kada se otope sneg i led u Avganistanu, NATO započeti ofanzivu.\n”Taliban i Al Kaida se pripremaju za nove napade. Naša strategija nije da se branimo već da ih napadamo. Ovog proleća biće sprovedena nova NATO ofanziva u Avganistanu.“\nPredsednik je dodao da će za to nastojanje biti potrebne dodatne trupe i resursi i apelovao na sve saveznice u NATOu da pomognu. On je takodje pozvao neke članice saveza da ukinu preduslove da se njihove snage nalaze samo u relativno bezbednim oblastima.\n”Saveznici moraju da ukinu ograničenja za snage koje pošalju, kako bi NATO komandanti imali potrebnu fleksibilnost da poraze neprijatelja, gde god da se on nadje.“\nSjedinjene Drave su vršile pritisak na NATO saveznice tokom sastanka ministara odbrane u Španiji, ranije ovog meseca, da pošalju dodatne vojnike u Avganistan. Medjutim, nekoliko evropskih saveznica navodi da se previše veliki naglasak stavlja na vojno rešenje. Predsednik Buš je rekao da Sjedinjene Države obavljaju svoj deo posla.\n”Naredio sam povećanje američkih snaga u Avganistanu. Produžili smo boravak 3200 vojnika koji su sada u toj zemlji za još četiri meseca, i poslaćemo im zamenu koja će za dogledno vreme održati njihov broj na istom nivou.“\nU govoru održanom u Američkom Enterprise institutu, privatnoj političko-istraživačkoj grupi, predsednik je rekao da rat u Avganistanu ne privlači toliku pažnju u Sjedinjenim Državama kao konflikt u Iraku.\nMedjutim, on je dodao da je važno imati na umu da je pre samo pet godina avganistanski narod živeo u, kako je rekao, totalitarnoj noćnoj mori. On je istakao da je napredak u toku, navodeći izbor demokratske vlade, otvaranje novih prilika za avganistanski narod i izgradnju puteva i druge infrastrukture u zemlji koja nosi duboke rane.\nPredsednik Buš je rekao da su napadi eskalirali tokom 2006. godine i da je to bila najteža godina od kako su Amerikancima predvodjene snage zbacile Taliban sa vlasti.\nMedjutim, on je dodao da NATO pomaže avganistankom narodu, obukom tamošnjih bezbednosnih snaga, poboljšanjem sposobnosti obaveštajnih snaga i uvodjenjem preko potrebnih komunalnih službi u pokrajinama.\nOn je takodje rekao da Avganistan i susedni Pakistan moraju da saradjuju u cilju obustave nasilja i napada ekstremista preko zajedničke granice. Buš je istakao da će ostati u stalnom kontaktu sa avganistanskim i pakistanskim liderima kako bi ih podsećao na njihove obaveze.


IZRADA KATASTRA VODOVA I UPIS PRAVA SVOJINE NA NJIMA � NEOPHODNO ZA PRAVILNO UPRAVLJANJE SISTEMIMA\nIZRADA KATASTRA VODOVA I UPIS PRAVA SVOJINE NA NJIMA – NEOPHODNO ZA PRAVILNO UPRAVLJANJE SISTEMIMA\nIzrada katastra vodova važna je za pravilno i pametno upravljanje tim sistemima, rečeno je na prezentaciji "Katastar vodova- upis prava svojine na vodovima".\nPrezentaciju su organizovali Republicki geodetski zavod i Privredna komora Srbije, a namenjena je predstavnicima javnih preduzeća- korisnicima vodova, bankama, kablovskim operaterima, lokalnim samoupravama i svim drugim institucijama i pojedincima koji imaju interes upisa prava svojine na vodovima sa ciljem upoznavanja sa načinom, mogućnostima i dinamikom upisa.\nDirektor Republičkog geodetskog zavoda Borko Drašković rekao je da će katastar vodova omogućiti pravilno i pametno upravljanje sistemima, a da osim što doprinosi i pomaže finansijskoj stabilnosti države, može da odgovori globalizaciji, rastućoj povezanosti poslovnih odnosa sa pravom...\n"Ovaj sistem ima veliki informatički kapacitet, dobro korespondira sa sadašnjim stanjem i nema velikih izadataka, a cilj je bolje opsluživanje korisnika", rekao je Drašković.\nNa tom putu, naglasio je on, važna je i saradnja sa privatnim sektorom kroz pojedinostavljenje procesa razmene podataka.\nKatastar će omogućiti i prikaz pravnog položaja voda, prava i ograničenja, a smanjiće se rizik od finansijskih gubitaka i podaci će biti na jednom mestu.\nTokom prezentacije predstavljen je i projekat "Aplikacije za izradu i održavanje katastra vodova", na kome radi Republički geodetski zavod, a bilo je reči o premeru vodova, geoprostornim i drugim podacima o vodovima, osnivanju katastra vodova, upis stvarnih prava na vodovima...\nDirektor Sektora za industriju i poljoprivredu PKS, Ješa Erčić, rekao je da PKS nastavlja da unapređuje saradnju sa svim instuitucjama, u cilju da postane savremeni servis u privredi.\nCilj je da omogućimo stvaranje što bolje investicione klime, kako za domaće tako i strane investitore, rekao je on.\n"Važno je da dobijemo katastar vodova i upišemo pravo svojina na njima i to treba da nam pomogne u izradi planova projektne dokumentacije i izgradnje, kako bi se znalo kada budemo radili rekonstrukciju, popravku oštecenih vodova, šta posedujemo i da dobijemo tržišnu cenu tog zemljišta", rekao je Erčić.


I vladin i nevladin sektor zadovoljni saradnjom u "izbegličkoj krizi" - ecofeminizam\nProjekat Human District “Pokaži, Ukaži, Osnaži” za cilj ima senzibilizaciju građana i građanki na nacionalnom nivou o izbeglicama migrantima i izbegličko-migrantskoj krizi. Tim povodom održan je okrugli sto na temu “Međuinstitucionalna saradnja u rešavanju problema izbegličke krize” u Plavoj Sali Gradske kuće u Subotici 12.maja 2016.godine. Na skupu pozitivno je ocenjen rad vladinog i nevladinog sektora po pitanju migrantske krize.\nU poslednjih nedelju dana primetan je povećan broj migranata u Subotici. Podižu šatore u blizini srpsko-mađarske granice u nadi da će ih pustiti da uđu u Mađarsku i nastave svoj put ka boljem životu u nekoj od zemalja Evropske unije. Predsednik radne grupe za migrante u Subotici, Milimir Vujadinović kaže da je primetaj broj migranata u Subotici, ali nije alarmantan I ne remeti život Subotičana.\n“Oni pokušavaju da uđu što legalno, a što ilegalno u Mađarsku. Broj ljudi koji pristižu desetima dnevno. Mi smo spremi da pružimo pomoć I reagujemo ako treba”, kaže predsednik radne grupe za migrante u Subotici, Milimir Vujadinović.\nPredstavnici civilnog sektora zadovolji saradnjom sa vladinim sektorom.\n“ Zadovoljni smo sa saradnjom sa nevladinim sektorom još od 2014.godine kada su bile poplave. Jas am zadovoljan što sam bio deo tima Srbije, namerno tako kažem, jer su građani I građanske Srbije pokazali koliko su human I tolerantan narod. Zahvalan sam nevladinom sektoru. Srbija bi uspela da reši ovu migrantsku krizu I bez nevladinog sektora, ali ne bi tako dobro I na taj način. Europol je rekao da je nestalo 10.000 dece po ulasku u Evropu I to je bitno naglasiti. U Srbiji je zabeleno oko 200 dece bez roditeljskog stanja o kojima smo brinuli I svako dete je imalo nekog iz centra za socijalni rad kao staratelja. Pored toga radimo I na proširenju kapaciteta za smeštaj maloletnih migranata I to u Subotici, Beogradu I Nišu I to je vezano za sve migracije I poglavlja 23. I 24. U ovoj krizi smo pokazali das mo najhumanija zemlja od Sirije do Nemačke”, objasnio je dr Nenad Ivanišević, državni sekretar u Ministarstvu za rad.\nStvaranje pozitivne atmosfere i ukazivanje na pozitivan stav u društvu je neophodno kako bi se stimulisalo društvo po pitanju migrantske krize i pristiglih izbeglica u Srbiju, ocenjeno je na okruglom stolu u Subotici. Predstavnici civilnog sektora zadovolji saradnjom sa vladinim sektorom.\n“NVO pomaže I daje dobre informacije u procesu izbegličke krize I možemo da pohvalimo rad sa Vladom. Potpisali smo saradnju sa ministrarstvom za rad organizujemo tribine I okrugle stolove”, kaže Aleksandra Kovačević, direktorka Centra za promociju ljudskih I manjinskih prava.\nNa skupu je najavljen I Međunarodni filmski festival posvećen ljudskim pravima, koji organizuje ,,Human District“, a gde će biti prikazani i filmovi na temu migranata.\n“U krizi pokrivamo migrantsku ruti od Sirije I Iraka do Austrije. Pružamo medicinsku pomoć I samo u Srbiji smo pružili pomoć za 30.000 ljudi. Bitno je reći da ćemo u ovoj završnoj ili početnoj fazi izbegličke krize donirati opremu Domovima zdravlja u Dimitrovgradu I Šidu, kako bi im olakšali rad u radu sa lokalnim stanovništvom, ugroženim grupama I migrantima. Mi pružamo primarnu medicinsku pomoć. Naš posao je da pružimo medicinsku pomoć ”, Miloš Babić regionalni koordinator Waha Internacional.\nOvaj projekat realizuje se uz finansijsku podršku programa Fondacije za otvoreno društvo, Srbija.\ndeca, izbeglice, Kolevka, kriza, migranti, Milimir Vujadinović, Nenad Ivanišević, Prihvatni centar za maloletne migrante\n← Podolsko goveče-primer realizacije aktivnih mera zaštite\nKlimatski kamp u Nemačkoj →


Devizne rezerve premašile 14 milijardi evra\nBruto i neto devizne rezerve Narodne banke Srbije su na kraju maja 2020. godine bile na novom najvišem nivou krajem meseca od 2000. godine, od kada se na ovaj način prate podaci, navodi se u saopštenju NBS.\nBruto devizne rezerve su na kraju maja dostigle nivo od 14.344,5 miliona evra, što je za 1.551,6 miliona evra više u odnosu na april. Deviznim rezervama na ovom nivou obezbeđuje se pokrivenost novčane mase M1 od 159 odsto i šest meseci uvoza robe i usluga, što je dvostruko više od standarda kojim se utvrđuje adekvatan nivo pokrivenosti uvoza robe i usluga deviznim rezervama.\nNeto devizne rezerve (devizne rezerve umanjene za devizna sredstva banaka po osnovu obavezne rezerve i drugim osnovima) na kraju maja iznosile su 12.185 miliona evra, što je za 1.513 miliona evra više u odnosu na kraj prethodnog meseca.\nPovećanje bruto deviznih rezervi u maju, rezultat je priliva po osnovu emitovanja evroobveznice Republike Srbije na međunarodnom finansijskom tržištu u nominalnom iznosu od 2,0 milijarde evra, pre svega radi obezbeđenja sredstava za sprovođenje ekonomskih mera za ublažavanje negativnih posledica izazvane pandemijom virusa COVID-19.\nNeto prilivi u devizne rezerve tokom maja pored pomenute prodaje evroobveznice, ostvareni su i po osnovu efikasnog upravljanja deviznim rezervama, donacija, devizne obavezne rezerve usled uobičajenih aktivnosti banaka i drugim osnovima (ukupno 2.051,5 miliona evra). Navedeni prilivi višestruko su nadmašili odlive po osnovu aktivnosti Narodne banke Srbije na domaćem deviznom tržištu (ukupan neto efekat po osnovu prodaje deviza i svop aukcija - 283,0 miliona evra), neto razduženja države po osnovu kredita (36,6 miliona evra), i odlive po drugim osnovima (87,7 miliona evra), i u potpunosti amortizovali negativan uticaj tržišnih faktora (ukupno neto 92,6 miliona evra).\nObim realizovane trgovine devizama na međubankarskom deviznom tržištu u maju iznosio je 450,8 miliona evra i bio je za 73,9 miliona evra manji nego u prethodnom mesecu. U prvih pet meseci ove godine u međubankarskoj trgovini realizovano je ukupno 2.853,4 miliona evra.\nU maju, kao i od početka ove godine, vrednost dinara gotovo je nepromenjena u odnosu na evro. Narodna banka Srbije je na međubankarskom deviznom tržištu u maju neto prodala 250 miliona evra. Posmatrano od početka godine, Narodna banka Srbije je u prvih pet meseci 2020. neto prodala 875 miliona evra sa ciljem održanja stabilnosti na domaćem deviznom tržištu, naročito značajne u ambijentu pojačane neizvesnosti usled krize izazvane pandemijom virusa COVID-19.\nNovi rokovi za dostavljanje finansijskih izveštaja za 2019. godinu i ostale postupke APR-a po ukidanju vanrednog stanja


Niška televizija » Inkluzija osoba sa invaliditetom u Srbiji dosta kasni (VIDEO)\nObjavljeno 06.02.2014. 12:39\nInkluzija osoba sa invaliditetom, kako u društvo, tako i u sport, u Srbiji značajno kasni u odnosu na zemlje u okruženju, kažu u niškom plivačkom klubu za osobe sa invaliditetom Delfin. Do pre nekoliko dana, plivači i treneri ovog kluba su, sa kolegama iz Bugarske i Grčke, bili gosti plivačkog kampa u Turskoj. Tamo su, kako navode, imali prilike da se susretnu sa totalno drugačijim odnosom prema osobama sa posebnim potrebama u odnosu na sport, nauče mnogo od njih, i postave sebi za cilj da stvore bar približnu atmosferu u srpskom društvu.\nPlivački akademski klub “Delfin”, u kome godinama treniraju osobe sa invaliditetom, po povratku iz plivačkog kampa u Turskoj, donosi samo pozitivna iskustva. Maksimalnu brigu i prilagođenost potrebama osoba sa invaliditetom, kakvu su zatekli tamo, kažu, još dugo neće imati prilike da vide u Srbiji. Jedan od članova ovog kluba, plivač Marko Vulić, koji je usled nesrećnog slučaja u svojoj petoj godini ostao bez desne ruke, sportista je od svoje desete godine. Prezadovoljan rezultatima i treninzima, i načinom ophođenja prema njima, kaže da Srbija drastično kaska za ostalim zemljama.\nDevetočlana ekipa trenera, lekara i plivača imala je prilike da nauči mnoge stvari koje se tiču inkluzije osoba sa invaliditetom i u sport, ali i u socijalna dešavanja. Jedan od trenera, Armin Paravlić, ističe važnost ovakvog odnosa prema osobama sa invaliditetom.\nOrganizaciju puta na plivački kamp u Turskoj, kao i boravak plivačke ekipe tamo, pomogao je i niški Fakultet sporta i fizičkog vaspitanja, kao i Asocijacija adaptivnog plivanja Srbije.\nU ADAPTSU i plivačkom klubu “Delfin” apeluju na sve osobe sa invaliditetom, ali i na roditelje dece sa posebnim potrebama da se prilkjuče zdravom načinu života i budu rame uz rame sa ostalim sportistima Srbije.\nVaterpolo: Solidan otpor favoritu\nIspravite grešku, osobe sa posebnim potrebama ne postoje, svi imaju iste potrebe, ispravno je reći osobe sa invaliditetom.


Građani žele pristupačniji i organizovaniji javni prostor - MARSH online\nPočetna Vesti Društvo Građani žele pristupačniji i organizovaniji javni prostor\nPostavljeno 15 mаrtа, 2022\nEvropski pokret u Srbiji-Valjevo organizovao je razgovor sa zainteresovanim predstavnicima lokalne zajednice na kome su predstavljeni rezultati istraživanja pristupačnosti javnog prostora u Valjevu i razmotrene mogućnosti za unapređenje u ovoj oblasti.\nO tome šta žele građani Valjeva po pitanju javnog prostora, na osnovu realizovanog istraživanja javnog mnjenja, govorila je Svetlana Janković Beljanski, aktivistkinja Evropskog pokreta u Srbiji-Valjevo:\n– Građani žele da parking mesta bude uređenija, da grad bude opremljen sa više javnih parkinga i garaža, da ima više zelenih šetališnih površina, da ivičnjaci i trotoari budu takvi da ljudi mogu bezbedno da se kreću, da ulazi u javne objekte budu pristupačni. Interesantno je da je studijom o pristupačnosti veliki broj objekata ocenjen kao negativan, ali to nas ne obeshrabruje. Ima i pozitivnih pokušaja kao što je ulaz u zgradu Gradske uprave, pojedini pešački prelazi, Dom zdravlja i autobuska stanica ocenjeni su delimično pozitivno itd, tako da treba i dalje raditi na unapređenju pristupačnosti za sve ljude, svi treba da budemo jednaki i da imamo ista prava. Zato je uvođenje koncepta univerzalnog dizajna veoma značajno u ovom gradu. Od Gradske uprave očekujemo da zakonske propise i usvojene planove adekvatno primenjuje, da se postepeno, jedna po jedna, arhitektonska barijera uklanja, bar u tri godine jedan javni objekat i jedna ulica učine pristupačnim.\nInteresantno je da se 50 odsto anketiranih izjasnilo da je Valjevo grad udoban za život i pristupačan za kretanje, kao opšti utisak, ali kada se došlo do konkretnih pitanja odgovori su drugačiji: čak 97 odsto građana smatra da su ivičnjaci visoki i oštri, preko 80 odsto da rupe na trotoaru i kolovozu ugrožavaju bezbedno kretanje, a skoro 85 odsto anketiranih je mišljenja da nepropisno parkirani automobili ugrožavaju kretanje. Njih 29 posto dalo je najnižu ocenu u pogledu nesmetanog kretanja osoba sa invaliditetom, majki sa malom decom 32 odsto i starijih osoba 18 odsto. Kao najnepristupačnije javne objekte ispitanici su istakli: Glavnu poštu, sve sudove, Fond zdravstvenog osiguranja, Stomatološku ambulantu, Gradsku upravu i Biblioteku.\nU anketiranju i komunikaciji preko društvenih mreža problem regulisanja parkiranja izdvojio se kao prioritet, kao problem koji njaviše onemogućava normalno kretanje pešaka, prvenstveno osoba sa invaliditetom, starijih ljudi, roditelja sa malom decom, dece…\nKada je u pitanju stručna ocena arhitektonske pristupačnosti, pozitivno i delimično pozitivno su ocenjeni ulaz u zgradu Gradske uprave, javni prevoz u gradskoj zoni, ulaz u Dom zdravlja, Autobuska stanica, parking mesta ispred GU, Plan urbane mobilnosti i Plan pešačenja. Negativno su ocenjeni Generalni urbanistički plan, pešačke staze i prilazi objektima, ulazi u objekte kao što su Glavna pošta, Osnovni sud, Viši sud, Železnička stanica, Gimnazija, Biblioteka, Fond zdravstvenog osiguranja, pešački most na Kolubari, parking mesta i autobuska stajališta.\nIstraživanja „Stavovi i precepcije građana Valjeva o pristupačnosti javnog prostora i javnih usluga“ i „Izveštaj o primeni pravilnika o tehničkim standardima planiranja, projektovanja i izgradnje objekata, kojima se osigurava nesmetano kretanje i pristup osobama sa invaliditetom, deci i starim osobama u Valjevu“, biće uskoro javno dostupni.\nGošće sastanka bile su aktivistkinje organizacije „Iz Kruga Vojvodina“ iz Novog Sada, koja pruža podršku ženama sa različitim vrstama invaliditeta i specijalizovana je za podršku ženama koje su u situaciji nasilja. Ivana Zelić, koordinatorka SOS službe ove organizacije predstavila je iskustva svoje organizacije i pozitivne primere iz Novog Sada:\n– Pružamo usluge na pristupačan način u zavisnosti od invaliditeta korisnice (lično, telefonom, onlajn). Organizujemo odlaske žena sa invaliditetom na ginekološke preglede, u pristupačan Dom zdravlja koji ima hidraulični ginekološki sto. Pripremili smo informativni materijal na Brajevom pismu, audio format, brošuru na jednostavnom jeziku, uspostavili saradnju sa Društvom tumača i prevodilaca na znakovni jezik, organizovali obuku za predstavnike centara za socijalni rad „Osnove znakovnog jezika“. Takođe smo radili obuke o pristupačnosti za predstavnike pravosuđa i Advokatske komore Vojvodine itd.\nSastanku održanom u Muzeju zavičajnih pisaca prisustvovali su predstavnici udruženja građana i javnih ustanova: Društva za multiplu sklerozu Kolubarskog okruga, Međuopštinske organizacije civilnih invalida rata, Udruženje slepih i slabovidih grada Valjeva, Udruženja Karitas Valjevo, Republičkog fonda zdravstvenog osiguranja – filjala Valjevo, Tehničke i Poljoprivredne škole i OŠ „Nada Purić“. Predstavnici lokalne vlasti i nadležnih odeljenja Gradske uprave nisu se odazvali pozivu.\nSastanak i istraživanje pristupačnosti deo su projekta „Akcija javnog zagovaranja unapređenja pristupačnog okruženja u Valjevu – Ka Univerzalnom dizajnu“, u okviru Programa podrške javnom zagovaranju „Istraži – Osnaži“, koji finansira Vlada Ujedinjenog Kraljevstva, a sprovodi Trag fondacija.\nPrethodna objava Preduzeću Enel doo Valjevo potreban električar sa ili bez iskustva.Broj izvršioca: 3.\nPrijave na konkurs slati na mejl: office@enelva.rs\nSledeća objava KUPUJEM DVOSOBAN STAN U UŽEM CENTRU GRADA


„Turski tok” može preko Srbije, ali je sporan ruski gas\nGasovod „Turski tok”, kojim bi gas iz Turske preko Bugarske trebalo da stigne do Srbije, Austrije i Mađarske, može da se gradi, ali pod strogim uslovima konkurentnosti. To upravo od Srbije traži Sekretarijat Energetske zajednice (EEZ), koji u svom mišljenju o izuzeću naše zemlje iz trećeg energetskog paketa, navodi da je naše unutrašnje tržište gasa visoko zavisno i povezano isključivo s dva deoničara „Gastransom”, „Gaspromom” i „Srbijagasom”, te da će novi gasovod ponovo učvrstiti i održati dominaciju „Gasproma” i „Srbijagasa”. U mišljenju stoji da iz tog razloga, Sekretarijat traži od srpskog regulatornog organa AERS-a da uslovljava bilo kakvo izuzeće\n04.02.2019 u 13:07\nBugarska ministarka energetike: Gradićemo „Turski tok”\nSOFIJA - Bugarska ministarka energetike Temenuška Petkova izjavila je da će Bugarska graditi gasovod „Turski tok”. Ona je u intervjuu za Bugarski nacionalni radio objasnila da je ta procedura u skladu sa evropskim pravilima i da je cilj da Bugarska zadrži ključnu poziciju na gasnoj mapi Evrope. „Test tržišta je sproveden i otkupljeno je 100 odsto ulaznog i izlaznog kapaciteta gasovoda”, izjavila je ministarka, prenosi Tanjug. Nakon uspešnog tržišnog testa, bugarska kompanija „Bulgartransgas” donela je 31. januara konačnu odluku o investiranju u projekat izgradnje gasovoda „Turski tok”, kojim će se transportovati ruski gas od bugarske granice sa Turskom do Srbije.\n13.12.2018 u 15:25\nPuno prepreka do „Turskog toka”\nTaman kad su Nemci i Rusi pomislili da je pitanje gradnje „Severnog toka 2” završeno i da je Amerika konačno shvatila da ruski gas nema alternativu, koliko god im to bilo teško da priznaju, predstavnički dom američkog Kongresa usvojio je juče rezoluciju protiv izgradnje 11 milijardi dolara vrednog gasovoda. Na to je zvanična Moskva odmah reagovala ocenom da je reč o još jednom pokušaju da se ugrozi sprovođenje, kako kažu, čisto komercijalnog projekta. Rezolucijom se poziva i američki predsednik Donald Tramp da „iskoristi sva raspoloživa sredstva kako bi podržao energetsku bezbednost Evrope” kroz diverzifikaciju tržišta i smanjenje zavisnosti od Rusije, prenosi Tanjug. Ako se ima u vidu da je pod pritiskom Vašingtona na isti ovakav način propao i „Južni tok”, s pravom se postavlja


DERVENTA: GODIŠNJI KOORDINACIONI SASTANAK RAZVOJNIH AGENCIJA\nRepublička agencija za razvoj malih i srednjih preduzeća organizovala je danas u Derventi godišnji koordinacioni sastanak sa predstavnicima lokalnih razvojnih agencija i odjeljenja za privredu, razvoj gradova i opština Republike Srpske.\n03 Okt 2017\t0 komentara\tPosavske novosti\nDirektor Republičke agencije Marinko Đukić rekao je da je obaveza da se godišnje organizuju dva ovakva sastanka da bi sa kolegama sa terena razmijenili iskustva i zajednički pravili projekte.\n"Prije svega mislim na međunarodne projekte koji su u funkciji razvoja privrede u Srpskoj", rekao je Đukić i dodao da su prezentovani projekti koje će Agencija realizovati sa lokalnim agencijama, opštinama i gradovima u Republici Srpskoj.\nĐukić je naveo da Agencija realizuje projekat "Uvođenje monitoring sistema u preduzeća", u saradnji sa Japanskom agencijom za međunarodnu saradnju /JICA/.\n"Početkom naredne godine dolaze mentori iz Japana koji će obučiti naše ljudi, koje će nakon toga moći dalje da pružaju usluge. Riječ je o savjetodavnim uslugama, od dijagnoze u preduzećima do iznalaženja rješenja", kaže Đukić.\nPomoćnik ministra industrije, energetike i rudarstva Republike Srpske Zoran Savić istakao je dobru saradnju sa Republičkom agencijom za razvoj malih i srednjih preduzeća.\n"Poželjno je da saradnja sa viših pređe na niži nivo, da se uzmu strana sredstva i na vrijeme aplicira, da novac uđe u Republiku Srpsku, u mala i srednja preduzeća, što će na kraju poboljšati kompletnu privrednu sliku Srpske", rekao je Savić.\nZamjenik načelnika opštine Derventa Siniša Jeftić rekao je da 98 odsto privrede ove lokalne zajednice čine mala i srednja preduzeća.\nDirektor za razvoj malih i srednjih preduzeća Trebinje Dražen Bošković rekao je da će ova lokalna zajednica u naredne dvije godine izdvojiti 500.000 KM za kreiranje programa zapošljavanja ljudi.\nDirektor Republičke agencije Marinko Đukić\nDirektor za razvoj malih i srednjih preduzeća Trebinje


Beograd, 24. April 2012.\nJEREMIĆ NA OBELEŽAVANJU 64. GODIŠNJICE NEZAVISNOSTI IZRAELA\nBEOGRAD, 23. aprila 2012. (Beta) Svečanim prijemom u beogradskom hotelu Hajat večeras je obeležena 64. godišnjica proglašenja nezavisnosti Izraela.\nAmbasador Josef Levi rekao je da izraelski narod danas slavi godišnjicu velikog događaja "povratka starog naroda u svoju domovinu i stvaranja moderne države Izrael".\n"To je zaista veliko čudo, jer pre samo 71 godinu, dvesta metara od ovog mesta gde smo danas, Jevreji su odvođeni u smrt, jer nisu imali svoju domovinu ni zaštitu. A pogledajte nas danas", rekao je ambasador Levi. Izraelski ambasador je kazao da je njegova zemlja jedna od vodećih država u razvoju visoke tehnologije i inovacijama, poljoprivredi i medicini.\nPodsetio je da je do sada 10 izraelskih državljana dobilo Nobelovu nagradu i izrazio nadu da će ih biti još. On je ocenio da su odnosi Izraela i Srbije odlični i dodao da je ponosan što je ambasador svoje zemlje u Beogradu. Ministar spoljnih poslova Srbije Vuk Jeremić rekao je da su odnosi Srbije i Izraela zasnovani na zajedničkoj istoriji i razumevanju i dodao da je počastvovan što spada u prijatelje Izraela i izraelskog naroda. On je kazao da današnji dan nije samo dan za slavlje, već i dan sećanja na sve žrtve.\n"Nema toliko puno naroda u istoriji koji su toliko mnogo sradali. To je jedna od naših zajedničkih crta", rekao je Jeremić. Šef srpske diplomatije pozvao je izraelske investitore da nastave da ulažu u Srbiju i dodao da će na tome zjaednički raditi sa izraelskim ambasadorom.\nProslavi Dana nezavisnosti Izraela prisustvovali su predstavnici srpske vlade, diplomatskog kora, verskih zajednica i ličnosti iz javnog života.\nDACIC NA OBELEŽAVANJU 197. GODIŠNJICE DRUGOG SRPSKOG USTANKA\nTAKOVO, 23 aprila 2012. (Tanjug) Polaganjem venaca i odavanjem pošte srpskim junacima u Takovu je danas obeležena 197. godišnjica Drugog srpskog ustanka za oslobodenje od turske okupacije.\nVence na spomenkompleks "Drugi srpski ustanak" položio je zamenik predsednika i ministar unutrasnjih poslova Ivica Dacic koji je u kratkom obracanju okupljenima podsetio da su legitimni zahtevi Srba u 19. veku doveli do toga da Srbija bude medu prvima državama u ovom delu Evrope koja je izborila svoju nezavisnost u okviru Otomanske imperije."Naša je dužnost da sa mesta na kome je podignut ustanak ukažemo na potrebu istorijskog pomirenja nekadašnjih protivnika, kao i da iskažemo poštovanje i pijetet prema svim postradalima u viševekovnim srpskootomanskim sukobima", kazao je Dacic.\nOn je dodao da je, pored poruke mira upucene svim narodima, naša sveopšta poruka iz Takova "da srpski narod nikada ne može trpeti okupaciju" i podsetio da su srpski junaci "ginuli su sa svešcu da je u tom istorijskom trenutku njihov usud, njihova sudbina da podnesu najvecu mogucu žrtvu, da polože svoje živote za oslobodenje Srbije".\n"Savremena Srbija, u cije je stvaranje utkan i ovaj velkiki dogadaj opredeljena je da živi u miru, saradnji i prijateljskim odnosima sa susednim i drugim evropskim državama i narodima, da istrajno gradi demokratsku, pravno utemeljenu državu na poštovanju zakona licnih i gradanskih prava i sloboda", naveo je Dacic. "Neoptereceni prošlošcu, mi s optimizmom gledamo i u buducnost, koja ce Srbiji doneti prikljucenje evropskoj porodici naroda što je u prethodnim vekovima predstavljalo jednu od osnovnih težnji srpske politicke i intelektualne elite", istakao je zamenik premijera.\nOn je izrazio nadu da ce vreme koje je pred nama "doneti i veliku obnovu poverenja naroda Srbije u vrednosti, velicinu i jacinu same Srbije", ali i "doprineti da se jasno napravi razlika izmedu evropske politike i odbrane i zaštite naših nacionalnih i državnih interesa".\nDacic je iz Takova uputio i poruku, koja je i u davno vreme Drugog srpskog ustanka, kako je kazao, odzvanjala ovim prostorima, a to je da je "uvek i jedino Srbija svima nama na prvom mestu".\nU Takovu je 23. aprila Miloš Obrenovic na skupu starešina objavio pocetak novog ustanka za oslobodenje Srbije od Otomanske imperije, jer se posle Prvog srpskog ustanka, srpski narod našao u veoma teškom položaju; predale su se mnoge vojvode, a vlast Sulejman paše Skopljaka nije imala milosti prema pobedenima. Nasilno je oduzimano oružje, uveden je kuluk za opravku gradova i puteva, uterivani su nameti i feudalne obaveze. Zbog turskog zuluma pojedinci su ponovo poceli da se odmecu u hajduke, a mnoge porodice bile su prinudene da pobegnu preko Save i Dunava, u nekadašnju Austrougarsku.\nPosle dvomesecnih borbi i uspeha srpskih ustanika, Turci su se zadržali samo u Beogradu i nekoliko utvrdenih gradova, ali je veštim diplomatskim pregovorima Miloš Obrenovic do kraja 1915. godine zakljucio usmeni mir s Marašli Alipašom po kojem je priznat za vrhovnog srpskog kneza.\nOn je, mirnim putem, 15 godina gradio autonomiju Srbije u okviru Otomanskog carstva, koju je Porta Srbiji priznala hatišerifom 1830.\nPROBLEM AZILANATA ZAJEDNICKI, NEOPHODNA SARADNJA\nBEOGRAD, 23 aprila 2012. (Tanjug) Ministar unutrašnjih poslova Ivica Dacic i ministarka za razvojnu saradnju i humanitarne poslove Luksemburga Marija Hose Jakobs složili su se danas da je u rešenju problema azilanata iz Srbije u Luksemburg neophodna principijelna zajednicka saradnja.\n"Broj osoba iz Srbije koje traže azil u evropskim zemljama drasticno je povecan upravo u Luksemburgu. Iako je ukupan broj tražilaca azila u 2011. smanjen za 7.164 lica u odnosu na 2010, problem je i dalje prisutan, a najveci pomak u njegovom rešavanju zabeležen je u Švedskoj", naveo je Dacic u Palati Srbije, nakon susreta sa ministarkom Jakobs.\nDacic je kazao da države u koje dolaze naši azilanti i same uvidaju koje su to zakonske pretpostavke koje omogucavaju zloupotrebu prava na azil i sada se skracuju rokovi od podnošenja do dobijanja azila. Takva situacija je, naglasio je Dacic, i u Luksumburgu gde ta procedura traje tri do šest meseci i gde je od 947 zahteva politicki azil dobilo samo jedno lice."Veoma mali broj dobija azil upravo zbog toga što je vlastima u zemljama gde ga traže savršeno jasno da je njihov glavni motiv ekonomski, a ne politicki. U Švedskoj ce se od 1. maja primenjivati evropska regulativa da svako ko zloupotrebi pravo na azil dobije zabranu ulaska u tu i zemlje Evropske unije dve do pet godina", rekao je Dacic.\nMinistar Dacic je uveren da ce u narednom periodu saradnja na rešavanju problema azilanata s Luksemburgom biti još konkretnija, navodeci da je neophodna bolja kontrola granica i borba protiv organizovanog kriminala na svim nivoima.\nOn je uputio zahvalnost zbog podrške na putu evrointegracija gošci iz Luksemburga, koja je i sama zadovoljna dosadašnjom saradnom sa srpskim vlastima, a svog današnjeg domacina pohvalila za "otvorenost i iskrenost"."U Luksemburgu ima oko 2.200 zahteva za azil osoba iz razlicitih krajeva, što uzrokuje problem smeštajnih kapaciteta. Potrebna su razlicita finansijska davanja tražiocima azila i u ovom trenutku je ta pomoc smanjena na 25 evra mesecno", rekla je Jakobs.\nSvesni smo cinjenice, rekla je ona, da je veliki broj tih lica u teškom ekonomskom položaju i "u partenerstvu sa srpskom vladom tražimo model kako bismo pomogli onima kojima je pomoc neophodna". "Naša organizacija 'Karitas' najviše je zastupljena na jugu Srbije", podsetila je Jakobs, uverena da ce zajednicka saradnja stvoriti uslove za bolji život lica ugroženih po razlicitim osnovama.\nEGEREŠI I DORIS PAK PODELILI KNJIGE NA NEMAČKOM\nBAČKA TOPOLA, 23. aprila 2012. (Beta) Predsednik Skupštine Vojvodine Šandor Egereši i poslanica Evropskog parlamenta Doris Pak posetili su danas osnovne škole "Čaki Lajoš" i "Nikola Tesla" u Bačkoj Topoli i učenicima uručili pakete knjiga na nemačkom jeziku, koji se u tim školama uči.\n"Doris Pak je uvek bila uz nas, i kada je bilo najteže, a Vojvodina i Srbija su uvek mogle da računaju na jedan tako veliki autoritet u Evropskom parlamentu, kao i na pomoć i podršku našim evropskim nastojanjima", rekao je Egereši.\nPodsetio je da je Doris Pak bila prva dobitnica Nagrade za toleranciju, koju su ustanovili Skupština i Vlada Vojvodine pre četiri godine. Ona je bila i gošća Kampa tolerancije mladih podunavskih gradova i regija, koji se tradicionalno svakog leta održava u Bačkoj Topoli\nDoris Pak, koja je i predsednica Odbora za obrazovanje i kulturu Evropskog parlamenta, , rekla je da joj je zadovoljstvo zalagati se za mlade i nove generacije, koje treba podržati na putu Srbije i celog regiona ka EU. Ona je istakla da joj je namera da naredne godine pedesetoro dece iz osnovnih škola iz Bačke Topole posete Evropski sajam literature za decu i omladinu u Sarlandu u Nemačkoj, kao i da im organizuje posetu Evropskom parlamentu.\nBOGDANOVIĆ: ODRŽAVANJE IZBORA NIJE KRŠENJE REZOLUCIJE 1244\nBEOGRAD, 23. aprila 2012. (Beta) Ministar za Kosovo i Metohiju Goran Bogdanović ocenio je danas da će Srbija učiniti sve da se održe predsednički i parlamentarni izbori u Pokrajini i dodao da njihovo održavanje ne predstavlja kršenje Rezolucije 1244.\nBogdanović se danas u Beogradu, kako se navodi u saopštenju Ministarstva za Kosovo i Metohiju, sastao sa direktorom Odeljenja za Evropu i Latinsku Ameriku pri Kancelariji UNa za mirovne operacije Peterom Šmicom. Oni su se složili da je neophodno što pre postići dogovor oko održavanja izbora i učiniti sve kako bi se izbegle tenzije i situacija dodatno pogoršala.\nMinistar je naveo da je za Srbiju UNMIK legitimni međunarodni predstavnik na Kosovu i Metohiji i "značajan čuvar" Rezolucije 1244.\nI pored činjenice da je uloga UNMIKa marginalizovana na Kosovu za Srbiju je od izuzetnog značaja saradnja sa misijom UN, a posebno poverenje koje Misija uživa kod srpskog stanovništva.\nBogdanović je dodao da je Srbija privržena mirnom načinu rešavanja problema, kompromisu i dijalogu i ukazao na težak položaj i probleme sa kojima se sreće srpsko stanovništvo.\nNATO: EULEKS NESPOSOBAN ZA ZADATKE NA KOSOVU\nBRISEL, 23.aprila 2012. (Beta) Generalni sekretar NATO Anders Fog Rasmusen je danas, u Evropskom parlamentu (EP) u Briselu, izjavio da je Euleks na Kosovu nedovoljno pripremljen i opremljen za obavljanje svojih zadataka i predočio da zato tamo NATO "mora da preuzima zadatke i odgovornosti, koje nismo predvideli, posebno na severu Kosova".\n"Verujemo da nam je potrebna tesna saradnja kako bismo zajamčili da imamo pravu podelu posla između NATO i Evropske unije", istakao je Rasmusen u izlaganju i raspravi u Spoljnopolitičkom odboru EP.\n"Mi bismo jako voleli", naglasio je Rasmusen, "da se osvedočimo u snažnu ulogu Evropske unije kroz snažan Euleks". Obraćajući se poslanicima parlamenta Evropske unije on je rekao da se "otud nada da ćete vi moći da iskoristite vaš upliv kako bi se obezbedilo da Euleks ima prikladna sredstva".\nNATO diplomatski izvori su ranije iznosili zamerke da je Kfor tokom incidenata prošle godine na severu Kosova morao da preuzima i policijskobezbednosne zadatke, za šta po mandatu nije nadležan Kfor.\nOvi izvori su isticali da se otud s velikom pažnjom očekuje ishod preispitivanja i reorganizacije Euleksa u nadležnim telima EU.\nRasmusen je veliki deo izlaganja posvetio i majskom susretu vođa NATO u Čikagu, rekavši da tad neće biti rasprave niti odluke o pozivu nekoj zemlji da uđe u članstvo Atlantskog saveza.\nČelnik NATO je ponovio da u Čikagu neće biti susreta lidera Atlantskog saveza s ruskim predsednikom Vladimirom Putinom, ali naglasio da se strategijska saradnje dve strane nastavlja.\nRasmusen je uputio kritiku na račun namere Moskve da, zbog rešenosti NATO da izgradi "raketni štit" u Evropi, postavi ruske raketene sisteme u Kalinjingradu, rekavši da je to "nepotrebno trošenje novca jer NATO nema nameru da napadne Rusiju".\nA, kako je objasnio, "raketni štit" će pokrivati teritoriju evropskih NATO država.\nOdgovarajući na pitanja poslanika EP, on je istovremeno rekao da će za upotpunjenje raketnog sistema NATO u Evropi biti potrebno dodatnih dvesta miliona evra, a za postavljanje raketne odbrane za zaštitu trupa na terenu još osamsto miliona evra.\nRasmusen je ocenio da je i u interesu NATO to što SAD šire svoje vojno prisustvo i savezništo na azijskopacifičkom prostoru i naglasio da, iako ce stacionirane američke trupe delom biti povučene iz Evrope, strategijska saradnja SAD i evropskih zemalja NATO ostaje nepromenjena.\nOn je dodao da "evropske nacije ne smeju da se plaše snažnije uloge u svetu" i da treba da imaju "nužne vojne kapacitete za delovanje tamo gde je potrebno, kao i da pruže poštenu podršku savezničkim operacijama u evroatlantskoj zoni".\nGeneralni sekretar NATO je naglasio da, uprkos ekonomskofinansijskoj krizi , "evropske nacije moraju da i dalje ulažu u ključne vojne kapacitete, i to mudro i dovoljno, kao i da nastave da dokazuju rešenost da ih upotrebe čim je nužno".\nRasmusen je predočio i da članice NATO i EU treba udruže i dele vojne kapacitete i izbegnu njihovo dupliranje. Napredak je, kako je ukazao, već ostvaren u samostalnom delovanju članica EU koje su prilikom operacija u Libiji uspostavile sopstveni sistem snabdevanja gorivom vojnih aviona u letu.\nAli, primetio je generalni sekretar, "ta misija bi bila manje uspešna bez nužnog doprinosa SAD", i to kako u snabdevanju gorivom aviona u letu, tako i u osmatranju i obaveštajnim zadacima.\nODSUSTVO ARANZMANA SA MMF POGORŠAVA SLIKU O SRBIJI\nVAŠINGTON, 23 aprila 2012. (Tanjug) Svako odsustvo aranžmana sa Medunarodnim monetarnim fondom u ovom trenutku bi znacilo pogoršavanje slike o Srbije, kao zemlji koja dugorocno uspeva da održi prihode i rashode pod kontrolom, i svakako bi uticalo i na rast cene kojom Srbija finansira dug, izjavio je guverner Narodne banke Srbije Dejan Šoškic.\nŠoškic je, u razgovoru sa dopisnikom Tanjuga sinoc u Vašingtonu, kazao da je zajedno sa delegacijom Vlade Srbije u americkoj prestonici imao niz susreta sa predstavnicima MMFa, Svetske banke i Medunarodne finansijske korporacije.\nMi tek što smo prošle jeseni zakljucili novi stend baj aranžman iz predostrožnosti sa MMFom, i zato bi bilo vrlo važno da se što je moguce pre nastavi pozitivan tok ovog aranžmana, kazao je Šoškic i istakao da je nužno da Srbija što pre dobije novu vladu i parlament, jer je bitno da se promene odredeni propisi, kako bi se intenzivirao reformski proces. To je pre svega znacajno u domenu fiskalnih aktivnosti, kako bismo uspeli na medunarodnom finansijskom tržištu da održimo svoju relativno solidnu poziciju po pitanju finansiranja našeg ukupnog duga, ocenio je guverner NBS. Prema njegovim recima, važno je da se dobije i funkcionalni parlament koji ce biti u mogucnosti da izglasa sve neophodne zakonske promene.\nŠoškic je razgovore u Vašingtonu ocenio kao otvorene, intenzivne i produktivne, dodavši da je bilo reci i o modalitetima pomoci koju Svetska banka pruža našoj zemlji.\nSPREMAN DUGOROCNI UGOVOR O ISPORUCI GASA\nNOVI SAD, 23 aprila 2012. (Tanjug) Dugorocni, desetogodišnji medudržavni ugovor, izmedu Rusije i Srbije o isporuci gasa od 2012. do 2022. godine, prakticno je vec gotov i uskoro bi trebalo da bude potpisan, izjavio je danas u Novom Sadu direktor "Srbijagasa", Dušan Bajatovic.\n''Taj sporazum podrazumeva obaveznu isporuku gasa Srbiji u kolicini od najmanje pet milijardi kubnih metara godišnje, što bi znacilo potpunu sigurnost u snadbevanju ovim energentom, rekao je Bajatovic na svecanom otvaranju Akcionarskog društva "Sogaz'' Novi Sad koje su zajednicki osnovali ruski ''Sogaz'' i ''Srbijagas''.\nFormiranje AD ''Sogaz'' Novi Sad, još je jedna kockica u sklapanju velikog mozaika privredne saradnje Rusije i Srbije, rekao je Bajatovic izražavajuci uverenje da ce to društvo vrlo brzo postati najbolja osiguravajuca kompanija u Srbiji. "Nove kockice u toj slagalici bice 'Gasprom banka' koja bi uskoro trebalo da dode u Srbiju i cetri gasne centrale, dve u Beogradu, i po jedna u Nišu i Novom Sadu koje ce pored elektricne proizvoditi i toplotnu energiju", najavio je Bajatovic. Prema njegovim recima, ruski partner bi imao dve trecine kapitala u "Gasprom banci", dok bi jedna trecina bila kapital "Srbijagasa".\nKada je rec o gasnim centralama direktor "Srbijagasa" je posebno istakao cinjenicu da su ruski partneri spremni da razgovaraju o izuzetno povoljnoj ceni gasa kojim bi se snadbevale te centrale, što je, kako je naglasio, pogodnost koju do sada "niko na svetu nije imao".\nGeneralni direktor Kompanije "Sogaz'' Novi Sad Jevgenij Naljetov je rekao da se nada da ce njegova kompanija u Srbiji biti mnogo više od osiguravajuceg preduzeca."Imamo dobre veze u Rusiji i obezbedicemo našim partnerima iz Srbije lakši izlaz na rusko tržište i podršku koja im može biti dragocena, dok cemo sa druge strane našim ruskim partnerima pomoci da se lakše snadu na srpskom tržištu", rekao je Naljetov. Potpredsednik Upravnog odbora "Sogaza", Jevgenij Logovinski je rekao da je "Sogaz Novi Sad" prva Kompanija koju "Sogaz" otvara van granica bivšeg Sovjetskog saveza. On je rekao da je logicno da prva "Sogazova" kompanija u inostranstvu bude baš u Srbiji, jer su tu vec njihovi najveci klijenti "Gasprom" i "Gasprom njeft".\n"Sogaz" je jedna od vodecih osiguravajucih kompanija u Rusiji sa kapitalom od milijardu i 100 miliona evra. Pokriva oko deset procenata ruskog tržista i ima 65 filijala. Akcionarsko društvo "Sogaz Novi Sad" obavljace poslove svih vrsta neživotnih osiguranja, a prvenstveno ce biti orjentisano na domaci sektor energetike. Ima osnivacki kapital od šest miliona evra, od cega je 51 odsto kapital "Sogaza", a 49 procenata kapital "Srbijagasa".\nGeneralni direktor ''Srbijagasa'' Bajatovic, govoreci o saradnji "Gasproma" sa "Srbijagasom" na izgradnji "Južnog toka", je kazao da ce projektovanje tog gasovoda kroz Srbiju raditi konzorcijum na cijem celu je "Srbijagas". Dogovoreno je da sve što na izgradnji 'Južnog toka' može da uradi srpska operativa, da to i radi Srbija, rekao je Bajatovic dodajuci da on smatra da bi oko 50 odsto svih poslova mogle da urade firme iz Srbije, što je prilika koju, kako je rekao, moramo iskoristiti. Bajatovic je ponovio da ce izgradnja "Južnog toka" kroz Srbiju poceti krajem novembra ili pocetkom decembra, i da ce te radove nadgledati kompanija "Južni tok Srbija", koja je osnovana pre nekoliko meseci.


Filip Filipović uručio donaciju Sigurnoj kući - Filip Filipovic Oficijalni sajt\nFilip Filipović uručio donaciju Sigurnoj kući\nSrpski sportisti pokazali su nebrojeno puta da poznaju prave vrednosti i svojim primerom dokazali da su spremni da pomognu svima kojima je pomoć neophodna. Tako je i naš Filip Filipović, zvanično najbolji vaterpolista sveta, suprug, otac, reprezentativac Srbije odlučio da krene u akciju prikupljanja svake vrste pomoći „Savetovalištu za borbu protiv nasilja u porodici“ koje upravlja „Sigurnom kućom“ u Beogradu.\nFilip Filipović je u sredu posetio „Sigurnu kuću“ i uputio reči podrške žrtvama nasilja, prosledio donaciju kompanija OMCAFE i Red Bull koje su se uključile u akciju i javno apelovao da se svi pojedinci i privredni subjekti uključe u akciju pomoći.\n– Uključio sam se u akciju pomoći Sigurnoj kući na poziv agencije Supersport sa kojom sarađujem, jer se njihova ideja uključivanja u ovaj veliki društveni problem uklapa u moja moralna ubeđenja i životne stavove prema očuvanju zdravlja porodice a naročito dece. Kao sportista znam koliko je podrška porodice važna za zdravo odrastanje deteta i usmeravanje ka pravim životnim vrednostima a kao roditelj sam izuzetno zabrinut za povećanu stopu nasilja nad decom – rekao je Filip tokom boravka u „Sigurnoj kući“.\nU razgovoru sa Vesnom Stanojević, koordinatorkom Savetovališta protiv nasilja u porodici i „Sigurne kuće“, Filipović je govoreći o porodičnom nasilju kao o jednoj od pošasti koje nagriza naše društvo Filipović rekao da je ovo definitivno jedan od najgorih oblika nasilja jer ga sprovodi član porodice koji izaziva strah, prisiljava na seksualne odnose, preti ubistvom ili nanosi telesne povrede osobama koje su mu bliske, odnosno članovima svoje porodice.\n– Priključio sam se akciji pomoći Sigurnoj kući i dobrovoljcima koji su posvećeni borbi protiv porodičnog nasilja, sa željom da im pružim podršku, da im ulijem nadu u bolju budućnost, da motivišem ostale javne ličnosti da se takođe posvete ovom problemu, da budu primer humanosti i da apelujem na sve ljude dobre volje da pomažu stanarima ove kuće jer oni nemaju drugu mogućnost da se sklone od nasilnika. Sigurna kuća im obezbeđuje sigurnost, besplatan smeštaj i hranu, psihosocijalnu podršku u vidu savetovanja i psihoterapije, pravnu pomoć u vidu pisanja tužbi i slično, a stalno zadovoljavaju i druge osnovne potrebe svojih korisnika i to u odeći, obući, školskom priboru za decu – rekao je Filipović.\nNa pitanje da li bi uputio opomenu ljudima koji vrše nasilje u porodici Filipović je rekao:\n– Na žalost ljudi koji čine nasilje, njima nikakva opomena nije od pomoći. Za to postoje pravosudni organi i oni će se time baviti. Mogu samo da kažem da sam u jednom delu osramoćen da može neko od muške populacije da učini bilo kakvo nasilje u porodici.\nOn je apelovao na društveno odgovorne kompanije da pokažu saosećanje i brigu i pomognu onoliko koliko mogu, kao i na medije da nastave da ukazuju na ovaj veliki društveni problem.\nOni koji u ovom trenutku ne uzmu učešće, moći će da se uključe već od jeseni, kada je u planu da se akcija nastavi i kada će Filip nastaviti sa navedenim aktivnostima.


Akademija cirkularne ekonomije otvorena u Privrednoj komori Srbije | Novinska agencija Beta\nOMS | 07.09.2018 16:25\nSistem proizvodnje i potrošnje u velikom broju kompanija u Srbiji i dalje funkcioniše po linearnom modelu „uzmi – koristi/napravi – odloži”. Prirodni resursi koriste se za proizvodnju proizvoda koji će biti bačeni na kraju njihovog životnog veka.\nOvaj pristup pretpostavlja beskrajnu raspoloživost resursa i beskonačan prostor za odlaganje otpada. Ideja „cirkularne ekonomije” ima kao cilj upotrebu i ponovnu upotrebu resursa, kako bi se smanjila i završila proizvodnja otpada, što zahteva temeljne promene u čitavom lancu vrednosti.\n„Privredna komora je početkom rada Akademije cirkularne ekonomije ušla u program transfera znanja, posebno ka malom i srednjem sektoru preduzeća, kako bi se ista pripremila za energetsku i ekološku tranziciju, a sve u cilju jačanja konkurentnosti na regionalnom i svetskom tržištu. Zahvalni smo svim našim partnerima centru Cirekon, EIT Climate-KIC i UNDP projektu “Lokalni razvoj otporan na klimatske promene”, zahvalni smo kompanijama koje su prepoznale važnost ovog pilot projekta i sa velikim optimizmom gledamo u 2019. godinu kada planiramo novi program Akademije“, izjavio je Siniša Mitrović, savetnik predsednika Privredne komore Srbije.\n„Cirkularna ekonomija je u osnovi kreiranje našeg novog investicionog ciklusa koje ima za plan da u narednih nekoliko godina u oblasti upravljanja otpada i otpadnim vodama investira više milijardi eura. Direktni benefiti su otvaranje novih radnih mesta, umanjenje opterećenja na životnu sredinu i prelazak na čiste tehnologije ponovnim iskorišćavanjem resursa koji su se do sada odlagali na deponije“, rekao je Slobodan Perović pomoćnik ministra zaštite životne sredine.\nAkademija počinje sa radom u petak, 7. septembra 2018. u prostorijama PKS Privredne komore Beograda, a obuka će trajati mesec dana. Nastava će biti organizovana petkom popodne i subotom, a predavači su domaći i međunarodni stručnjaci u oblasti cirkularne ekonomije.\nU izradi je i novi okvir za poboljšanje materijalne efikasnosti u proizvodnji kroz unapređenje direktive o ekodizajnu, a biće obuhvaćen i čitav životni ciklus proizvoda. Postojeći zahtevi eko dizajn direktive biće dopunjeni merama koje produžavaju životni vek proizvoda, poboljšavaju mogućnosti ponovne upotrebe komponenti i recikliranog materijala i podstiču upotrebu već iskorišćenih i recikliranih komponenti u proizvodima.


Novi korak u internacionalnom obrazovanju učenika od 5 do 19 godina: International School dobio akreditaciju Cambridge Primary | LINK group\nInternational School, međunarodna Cambridge srednja škola u okviru kompanije LINKgroup, dobio je novo priznanje zbog kvalitetnog pristupa u nastavi i radu sa učenicima. Škola je rešenjem Ministarstva prosvete, nauke i tehnološkog razvoja dobila akreditaciju i mogućnost da kao internacionalna osnovna škola proširi svoje polje delovanja i na mlađe razrede, što znači da je internacionalno obrazovanje sada dostupno svim učenicima uzrasta od 5 do 19 godina.\nŠkola je primenom najmodernijih obrazovnih resursa i tehnologija, uz kompetentan nastavni kadar, svoj vaspitnoobrazovni proces, pored dosadašnjeg, usmerila i ka najmlađim učenicima i tako postala Cambridge Primary International School.\nOva akreditacija predstavlja veliki korak ka dodatnom unapređenju kvaliteta nastave, kako u našoj zemlji tako i u regionu. Na taj način, pored srednjoškolaca, i učenici koji pohađaju osnovnu školu dobijaju izvrsnu priliku da se školuju u skladu sa najvišim obrazovnim standardima u okviru Cambridge i LINKgroup porodice. Učenici nižih razreda u okviru programa Cambridge Primary dobiće sveobuhvatno, posebno prilagođeno obrazovanje koje će ih u potpunosti pripremiti za uspešan nastavak školovanja i akademske uspehe.\nU tom procesu škola je morala da ispuni stroge kriterijume koji se tiču misije i edukativnih vrednosti ustanove, visokih kompetencija nastavnog kadra, kvaliteta učenja i nastave, okruženja koje je bezbedno i podsticajno za razvoj dece, kao i pravnih normi koje zadovoljavaju najviše normativne standarde.\nCambridge Assessment akreditacija i najviši obrazovni standardi\nOd svog osnivanja, International School je, kao internacionalna srednja škola, sticao prestižna priznanja. Zahvaljujući akreditaciji institucije pri Cambridge univerzitetu – Cambridge Assessment International Education – škola je postala akreditovana Cambridge International škola (EA034).\nKoristeći najmodernije metode nastave, didaktičke i tehnološke resurse i kreativni pristup obrazovanju, International School je godinama sticao prestižne internacionalne i nacionalne akreditacije i priznanja, pa je tako postao sinonim za kvalitetno i uspešno internacionalno obrazovanje.


Ekspo 2020 Dubai: Srbija je zemlja šljiva, malina i višanja, lider Zapadnog Balkana u proizvodnji hrane\nMeđu prvih pet zemalja u svetu smo po proizvodnji malina, šljiva i višanja, a u Evropi smo u top pet po proizvodnji borovnica, jagoda, kupina, soje i kukuruza, i u prvih 10 evropskih izvoznika kukuruza i suncokreta, navela je Matićeva\nDUBAI - Srbija je lider u regionu Zapadnog Balkana upravo kada je reč o proizvodnji hrane.\n„Među prvih pet zemalja u svetu smo po proizvodnji malina, šljiva i višanja, a u Evropi smo u top pet po proizvodnji borovnica, jagoda, kupina, soje i kukuruza, i u prvih 10 evropskih izvoznika kukuruza i suncokreta”, navela ministarka trgovine Tatjana Matić u Dubaiju.\nNa izložbi Ekspo 2020 Dubai u okviru obeležavanja Nacionalnog dana i obeležavanja Dana državnosti 15. februara danas je otvorena investiciona konferencija „Serbia Cuntry Busines Briefing”, a ministarka Matić je rekla na početku da prehrambena industrija Srbija ima najveći potencijal za rast.\nNa konferenciji su zatupljeni sektori: hrane, poljoprivrede i savremenih tehnologija.\n„Kao tradicionalno najvažnija poluga u privredi Srbije, prehrambena industrija i poljoprivreda imaju vitalnu ulogu, i u domaćoj potrošnji i u izvozu. Sa ukupno četiri milijarde bruto izvoza, prehrambena industrija je segment sa najvećim bruto izvozom zemlje, sa stalnim rastom izvoza i najvećim potencijalima za dalji rast”, rekla je Matićeva.\nMatićeva je rekla da je to četvrta investicionu konferenciju na Paviljonu ke Srbije, kao i da su brojni gosti potvrdili da je Srbija globalno konkurentna u mnogim oblastima.\n„To je bilo naročito vidljivo na našim velikim investicionim konferencijama, posvećenim tržištu nekretnina, automobilskoj i hemijskoj industriji, kao i turizmu odnosno velnes i spa ponudi, na kojima smo zainteresovali najveće svetske kompanije u ovim oblastima. Danas ćemo predstaviti investicione potencijale prehrambene industrije, poljoprivrede i savremenih tehnologija, industrija koje su ovih dana tematski u fokusu i same Ekspo izložbe”, rekla je ona u Biznis konekt centru, gde se održava konferencija.\nKako je rekla, ulaganjem u našu prehrambenu i poljoprivrednu industriju, investitori imaju priliku da dosegnu tržište veličine 1,3 milijarde potrošača zahvaljujući činjenici da Srbija ima sklopljene ugovore o slobodnoj trgovini koji omogućavaju izvoz bez carina na tržišta CEFTA, EFTA, Rusije i Evroazijske unije, kao i Turske. Takođe, preferencijalne uslove trgovine sa EU, SAD, Japanom i Australijom.\nUnapređenju ove industrije konstantno doprinose specijalizovani instituti i obrazovne institucije, čak 16 specijalizovanih instituta, četiri univerziteta i 26 srednjih škola fokusiranih na prehrambenu i poljoprivrednu industriju, navela je ministarka, preneo je Tanjug.\nNapomenula je da ICT sektor predstavlja najveću neto izvoznu granu Srbije i strateški važnu industriju na nacionalnom nivou.\n„Samo u poslednje tri godine ova grana industrije zabeležila je dvostruki rast po pitanju izvoza”, dodala je Matićeva.\nUkazala je da se dve najjače srpske industrije prožimaju u primeni savremenih tehnologija u prehrambenoj i poljoprivrednoj industriji.\nOčekujem ogromno interesovanje investitora za koje sam sigurna da će prepoznati sjajne poslovne prilike i verujem da će ova konferencija iznedriti brojna poslovna partnerstva i saradnje.\nRazvojna agencija Srbije predstavila je investicione potencijale Srbije u pomenutim oblastima, kao i uspešne primere investicija i poslovanja kompanija u ovim sektorima u Srbiji.\nNemanja Jevtović iz RAS-a je rekao Tanjugu da su dva najprosperitetnija srpska sektora, ICT i sektor poljoprivrede i prehrambene industrije.\nKako je rekao, predstavljaju se visoka tehnologija, informaciona i biotehnologija koja predstavlja novu „zvezdu uzdanicu” srpske privrede.\nJevtović je rekao da je poljoprivreda u 2021. imala 3,6 milijardi evra izvoza.\n„Odlučili smo se da spojimo ova dva sektora, jer njihova fuzija može da doprinese da se Srbija pozicionira što bolje kao investiciona destinacija u svetu”, naglasio je on.\nDodao je da na konferenciji danas u Dubajiu učestvuju i strani investitori.\n„Ne možemo da otkrivamo mnoga imena, ali smo dobili potvrdu o učešću virutelnu i fizičku od najvećih svetskih kompanija.\nVIDEO: Country Business Briefing: Serbia\nInvesticiona konferencija u Dubaiju povodom Dana državnosti\nDan državnosti Srbije obeležen je na Svetskoj izložbi u Dubaiju i investicionom konferencijom “Serbia Country Business Briefing“, u organizaciji Privredne komore Srbije i Vlade, kao i pratećim kulturno umetničkim programom. Poljoprivredno-prehrambena industrija, IKT i biotehnologija, predstavljaju segmente srpske privrede sa najvećim potencijalom za razvoj i dalje investicije, o čemu svedoče rezultati koje ove industrije pokazuju po pitanju izvoza i uspesi u kreiranju inovacija, istaknuto je na investicionoj konferenciji.\nInvesticiona konferencija “Serbia Country Business Briefing“, tematski je usmerena na investicioni potencijal agrarnog sektora i visokih tehnologija, radi osavremenjivanja, inoviranja i digitalizacije proizvodnje.\nPrehrambena industrija i poljoprivreda tradicionalno imaju vitalnu ulogu u domaćoj proizvodnji i izvozu, a nove investicije u prerađivačkoj industriji omogućile bi veću dodatu vrednost proizvoda. Srbija je lider u regionu Zapadnog Balkana kada je reč o proizvodnji hrane, a prostor za realizaciju ulaganja u prerađivačku industriju je veliki, posebno zbog činjenice da naša zemlja ima ogromnu sirovinsku bazu. Strane kompanije iz prerađivačke industrije prepoznaju Srbiju kao odličnu izvoznu platformu za veća tržišta kao što su EU i Rusija, ukazano je na skupu.\nIzjave sa investicione konferencije se nalaze na sledećem linku, medijima su se obratili:\nAleksandar Ljubić, Vincula Biotech Group (predsednik nadzornog odbora i suvlasnik)\nJelena Begović, Institut za molekularnu genetiku i genetičko inženjerstvo (direktor)\nNebojša Bjelotomić, Inicijativa “Digitalna Srbija” (direktor)\nMarko Majstorović, Ministarstvo poljoprivrede\nVladimir Crnojević, Institut BioSense (direktor)\nDragana Krunić, Razvojna agencija Srbije (savetnica za komunikacije)\nNemanja Jevtović, Razvojna agencija Srbije (savetnik za strateška ulaganja)\nSrpske kompanije i ove godine na Gulfood-u\nPrivredna komora Srbije i Razvojna agencija Srbije peti put zaredom organizuju učešće i predstavljanje srpskih kompanija na najvećoj i najznačajnijoj specijalizovanoj izložbi prehrambene industrije u Ujedinjenim Arapskim Emiratima i regionu Golfskog zaliva „GULFOOD“ (www.gulfood.com), koja se održava u Dubaiju od 13. do 17. februara.\nPosetioci sajma „Gulfood“, potencijalni poslovni partneri, uvoznici i distributeri, moći će da se upoznaju sa širokim asortimanom najkvalitetnijih srpskih proizvoda od svežeg i prerađenog, smrznutog, pasterizovanog i konzerviranog voća i povrća, mlečnih proizvoda, smrznute i dimljene ribe i morskih plodova, proizvoda na bazi tartufa, ajvara, meda, supa, začina, čajeva, voćnih sokova i kašastih voćnih nektara, kvalitetnih voćnih džemova i marmelada.\nSrpske kompanije prehrambenog sektora promovisaće proizvodne programe i izvozne potencijale u jednoj od glavnih hala Trade Centre Arena rezervisanoj za nacionalne paviljone. Ove godine registrovano je 4000 izlagača iz 120 zemalja sveta, a pored Srbije u okviru nacionalnih paviljona predstaviće se kompanije iz Italije, Francuske, Belgije, Nemačke, Rusije, Austrije, Španije, Holandije, Kipra, Grčke, Bugarske, Rumunije, Turske, Tunisa, Saudijske Arabije, SAD, Kanade, Brazila, Perua, Meksika, Indije, Egipta, Japana.\nNaslovna foto: Prviprvinaskali.com\nSnimak ekrana: Virtual Expo Dubai\nIzvori: Politika, PKS, 15. 2. 2022.\nARHIVA PPNS PREDAVANJE: OČUVANJE STARIH SORTI, ZA SRBIJU BEZ GMO - DR IVANA PETROVIĆ (VIDEO)


U Nišu prvi dan bez pozitivnih od početka epidemije korona virusa - JuGmedia\nOd oko 120 uzoraka koji su uzeti na teritoriji grada Niša, svi su negativni, rekao je Niškim Vestima član Kriznog štaba grada Niša doktor Žarko Ranković.\nI direktor Instituta za javno zdravlje doktor Miodrag Stojanović je rekao da je jučerašnji dan bio prvi od početka epidemije da su svi uzroci iz grada Niša bili negativni.\n„Sa velikom radošću mogu da vam kažem da nije bilo ni novo otkrivenih ni retestiranih pozitivnih uzoraka. Ukupno smo na Institutu imali 10 pozitivnih testova, od kojih je devet iz Vranja, a jedan iz Merošine“, istakao je Stojanović.\nU toku jučerašnjeg dana iz stacionara „Radon“ u Niškoj Banji otišao je poslednji pacijent, tako da ova privremena kovid bolnica nema više pacijenata zaraženih koronavirusom. Sada se dezinfikuje i polako priprema da se vrati normalnom radu.


Svako sa bar tri krave ispuniće uslove za nove premije - Ozon Media\n„Uopšte nema uvoza svinjskog mesa zadnjih nekoliko meseci, uopšte. Šta vi mislite da bi cena mesa otišla sa 140 na 180, 190 dinara. U Karađorđevu je, pored Bačke Topole, cena 205 dinara“, rekao je Nedimović i naveo da je cena svinjskog mesa u EU, 140, 150 dinara. Dodaje da berba kukuruza još uvek nije gotova, da ćemo u odnosu na prethodnu godinu imati manje za 20 do 23 odsto kukuruza, ali da će to biti u rangu desetogodišnjeg proseka i preko toga. „Suncokret je još bolje rodio nego prošle godine sa cenama koje su na istorijskom maksimumu, kao i kod kukuruza. Ljudi su izuzetno zadovoljni i mnogo će zaraditi novca ove godine. Da je bio veći prinos kukuruza, zamislite koliko bi tek onda bilo novca“, ističe Nedimović.\nNa pitanje o perspektivi cene mesa, Nedimović navodi primer cene bikova, koje su bile u krizi u kovidu, te da je država intervenisala da se spasi ceo sektor tovnog govedarstva. „Danas imate cene bikova 2,3 evra, sa trendom rasta.\nKod svinja cena je skočila sa 140 na 160 dinara u roku od nekoliko nedelja. Danas imate 180, 190, pa čak i 205 dinara za tovljenike“, ističe Nedimović.


Šabić: Vlast ne sme povladjivati kršenju zakona | Serb.rs\nSerb.rs > SRBIJA > Šabić: Vlast ne sme povladjivati kršenju zakona\n16. septembra 2016. / Komentari su isključeni na Šabić: Vlast ne sme povladjivati kršenju zakona\nPoverenik za informacije od javnog značaja i zaštitu podataka o ličnosti Rodoljub Šabić uputio je Vladi Srbije zahtev da prinudom obezbedi da Gradski zavod za veštačenje u Beogradu dnevnom listu Danas dostavi informacije o sudskim predmetima u kojima je veštačenje bilo povereno veštaku M.L.\nU saopštenju poverenik je naveo da je pre gotovo dva meseca doneo rešenje o tome da Gradski zavod za veštačenje dostavi dokumenta iz kojih se može saznati broj predmeta u kojima je veštačila veštak M.L, predmet veštačenja, vrednost sporova i stranke u tim predmetima.\n„Iako je rešenje po zakonu konačno, obavezujuće i izvršno, Gradski zavod za veštačenje nije ga izvršio u ostavljenom roku, ni nakon što ga je poverenik kaznio sa 200.000 dinara, ni pošto je Upravni sud tužbu Gradskog zavoda na rešenje poverenika odbacio kao nedopuštenu“, piše u saopštenju.\nKako se dodaje, za sve to vreme Gradski zavod je nepostupanje po rešenju i javno objašnjavao „pravnim argumentima“ koji su bili na tako niskom nivou da ukazuju ili na krajnje zabrinjavajuće nepoznavanje prava ili čak i na nešto gore od toga, budući da su stručnost, i formalna kvalifikacija veštaka L.M. osporeni i ozbiljno dovedeni u pitanje prezentiranjem kopije njene diplome, u kojoj više činjenica ukazuje na to da je falsifikovana.\nPoverenik je naveo da za sada nema nikakvih informacija da nadležno tužilaštvo proverava očigledne osnove sumnje da je počinjeno krivično delo falsifikata, niti da je na neki način reagovalo Ministarstvo pravde koje imenuje i razrešava veštake, a ni Ministarstvo državne uprave i lokalne samouprave nadležno za nadzor nad primenom zakona i pokretanjem prekršajnih postupaka protiv odgovornih.\n„Dalji izostanak mera predvidjenih zakonom bio bi ne samo prećutno ali nedvosmisleno povladjivanje očiglednom i višestrukom kršenju zakona od strane Gradskog zavoda za veštačenje, nego bi bacao senku na ukupno funkcionisanje državnog aparata i ostvarivanje principa zakonitosti“, ocenio je poverenik.\nList Danas je pre više meseci pisao o slučaju sudske veštakinje M.L, u čiju je stručnost posumnjao okrivljeni u predmetu gde je ona bila angažovana kao ekonomsko finansijski stručnjak.\nDanas je objavio faksimil diplome M.L. o završenom Ekonomskom fakultetu, izdate 1983. i na njoj piše da je izdata na Univerzitetu Kosova u Prištini, iako se ta ustanova, od osnivanja 1969. do danas zove Univerzitet u Prištini. Uz to, pogrešno je navedeno ime dekana fakulteta, a na mestu rektora potpisana je osoba koja je to postala nekoliko godina kasnije.\nOznake: diploma, falsifikat, poverenik, Rodoljub Šabić, sudski veštak, vesti, zaštita podataka / Objavljeno u: SRBIJA


Evropska Unija počinje da razvija evropski super računar | Ekonomist\nby Redakcija - 16/08/2017 22/08/2017 0\nEvropska komisija već duže vremena razmišlja o izgradnji super računara na području EU, koji bi služio zemljama članicama i omogućilo Evropi da uhvati korak sa drugim zemljama koje takav računar već imaju.\nDa bi odlučili kakav super računar je Evropi zaista potreban, gdje bi se gradio i ko bi ga i sa koliko eura finansirao, Evropska komisija je pokrenula konsultacije sa zemljama članicama. Pozvani su svi, od predstavnka zemalja pa do proizvođača i institucija koje bi ga eventualno koriste, da izraze svoje mišljenje o njegovom budućem razvoju.\nKako ističu u Evropskoj komisiji, rezultat konsultacija će pomoći da se podrži razvoj sljedeće generacije računara i digitalne infrastrukture u Evropi.\nU pregledu Strategije digitalnog tržišta za 2017. godinu, EK je najavila predlog za evropsku inicijativu za računarstvo visokih performansi, ističući ga kao ključni element za budućnost evropskih istraživanja i industrije. Za razvoj sljedeće generacije super računara potrebne su velike investicije.\nUpravo stoga je, ističu u Evropskoj komisiji, važno da zemlje članice, javni i privatni sektor udruže snage kroz evropsku inicijativu. Podršku za razvoj integrisanog svjetskog računarstva visokih performansi i digitalne infrastrukture već su dale neke zemlje članice: Belgija, Francuska, Njemačka, Italija, Luksemburg, Holandija, Portugalija, Slovenija i Španija.\n90 miliona tona hrane se baci zbog nerazumijevanja…\nSvaka šesta kompanija u EU prodavala je u 2016. robu…


"SREĆAN SAM ŠTO SAM OVDE" Pićini spreman za jak ritam: Fizički sam odlično, dolazim iz takmičarskog ritma\nDušan Vlahović je u 11. minutu utakmice Fiorentine i Đenove promašio penal, ali se onda iskupio pogotkom u drugom poluvremenu.\nKristijano Pićini je drugo pojačanje Crvene zvezde u zimskom prelaznom roku. Italijanski internacionalac je potpisao ugovor sa našim timom do leta 2024. godine, a juče je doputovao na pripreme u Antaliju i stavio se na raspolaganje Dejanu Stankoviću.\nUtakmica Afičkog kupa nacija između Malija i Tunisa donela nam je neke neverovatne scene, za koje je bio zaslužan sudija Dženi Sikazve.\nPrve fotografije Novaka Đokovića sa beogradskog aerodroma\nNovak Đoković stigao je u Srbiju posle agonije koju je prošao u Australiji.


Najviše procesuirani pripadanici srpskog naroda | Republika Srpska\nNaslovna Bosna i Hercegovina Najviše procesuirani pripadanici srpskog naroda\nPredsjednik Visokog sudskog i tužilačkog savjeta / VSTS / Milorad Novković potvrdio je da su pred Sudom BiH, ali i u sudovima u Republici Srpskoj, za ratne zločine najviše procesuirani pripadnici srpskog naroda, te dodao da će veoma brzo vidjeti koji su to najosjetljiviji predmeti u Tužilaštvu i Sudu BiH koji se godinama neosnovano ne rješavaju.\n„U Tužilaštvu i Sudu BiH rješavaju se najsloženiji predmeti ratnih zločina, dok se oni manje složeni rješavaju u entitetskom pravosuđu. Za nas je najvažnije da vidimo, a mi ćemo veoma brzo doći do podataka, da li u Tužilaštvu BiH ima prijava koje stoje u ladicama i ne rješavaju se četiri-pet godina“, najavio je Novković u intervjuu Srni.\nOn je dodao da istraga o ratnim zločinima može dugo da traje, jer je riječ o složenim predmetima, ali da će VSTS utvrditi da li se ona u sudovima na svim nivoima obavlja određenom dinamikom, te da li ima indicija da se njihovim neprocesuiranjem štite lica određene nacionalnosti.\n„Mi ne možemo izgraditi kriterijume kojim će se strogo voditi računa koliko je procesuirano Srba, Bošnjaka ili Hrvata, ali činjenica je da je pred Sudom BiH procesuiran najveći broj lica srpske nacionalnosti, što se dešava i u okružnim sudovima u Republici Srpskoj. Ne može se tu praviti neka uporedna statistika, ali ja ću insistirati na ujednačavanju kaznene politike o pitanju ratnih zločina, na ravnomjernom procesuiraju predmeta u cijelom pravosudnom sistemu BiH i donošenju kvalitetni odluka“, istakao je Novković.\nNovković tvrdi da VSTS ne može da utiče na višegodišnje istrage koje se odnose na predmete „Dobrovoljačka ulica“, „Dudaković“, „Sijekovac“ i druge, u kojima su žrtve pripadnici srpskog naroda, te da za to nisu odgvorni tužioce koji dugo vode istragu, jer zakonodavac nije odredio rok u kojem treba istragu okončati.\n„Za mene, kao predsjednika VSTS-a, najvažnije je da se obezbijedi ravnopravnost, da se prema predmetima radi bez obzira na nacionalnost i da se obezbjeđuju kvalitetni i čvrsti dokazi. Ipak, smatram da je bolje da istraga i suđenje traju duže, nego da se donese pogrešna odluka. Kao dugogodišnji sudija svojim kolegama savjetujem da nikada ne izriču zatvorske kazne ako za to nemaju dovoljno dokaza „, kazao je Novković.\nOsvrćući se na mišljenja dijela javnosti koja se odnose na korumpiranost sudija i tužilaca, on je istakao da VSTS za sada ne vodi niti jedan disciplinski postupak, te da nije podignuta ni jedna krivična prijava, niti se vodi krivični postupak zbog ovog krivičnog djela. Novković isključuje svaku mogućnost postojanja korumpiranosti u pravosuđu dok se ona ne dokaže.\n„Za sada ima prijava protiv sudija i tužilaca koje se uglavnom odnose na nepoštivanje sudske etike, odnosno manjih propusta u njihovom radu. Na osnovu ovih prijava, kojih je sve manje, jednom dijelu sudija i tužilaca izrečene su sankcije koje se izvršavaju i mislim da se ni u jednoj instituciji u BiH ne vodi toliko računa o propustima ljudi koji u njima rade, kao u pravosuđu“, naveo je Novković\nOn je istakao da ga ne iznenađuju kritike dijela javnosti na rad sudija i tužilaca, jer ih je uvijek bilo. Mišljenje javnosti je važno, ali je još važnije da sudije i tužioci rade svoj posao samostalno, bez uticaja političkih stranaka, izvršne i zakonodavne vlasti, odnosno da svoj posao obavljaju kvalitetno i profesionalno.\nKada je u pitanju pravosuđe i primjena zakona, Novković smatra da ovi prostori imaju tradiciju kojom mogu da se ponose. Istakao je da su veoma dobri zakoni zbog rata i složenosti BiH morali pretrpjeti određene izmjene o pitanju legislative, čija dogradnja još traje.\n„Ona dobrim dijelom prati trendove u regiji i Evropi, zbog čega bi se određeni zakoni i segmenti u pravosuđu trebali mijenjati na efikasniji način. VSTS predlaže zakonodavnoj vlasti određene izmjene zakona i podnosi inicijative u tom pravcu, te učestvuje u raspravama kako bi pravosuđe moglo funkcionisati na što efikasniji način“, zaključio je Novković u intervjuu Srni, dodajući da nakon izbora očekuje stvaranje boljeg ambijenta za rad pravosudnih institucija BiH.


Turska: 46 uhapšenih u akciji protiv “paralelne strukture”, Gulen prvoosumnjičeni\nNaslovnica NAJNOVIJE Svijet Turska: 46 uhapšenih u akciji protiv “paralelne strukture”, Gulen prvoosumnjičeni\nTurska – Turska policija je rano jutros u 18 gradova u okolini Izmira privela 46 osoba u okviru istrage pokrenute po žalbi 357 osoba koje su 2013. godine procesuirane u slučaju “posjedovanja tajnih vojnih podataka i dokumenata”.\nMeđu privedenima su policijski zvaničnici, inspektori i drugi službenici koji su u pomenutom procesu prije dvije godine, prema navodima Tužilaštva u Izmiru, prekoračili ovlasti i zloupotrijebili položaje. Bivši šef policije u Izmiru, njegovi zamjenici, finansijski inspektor i pomoćnik guvernera Eskisehira su među 46 osoba privedenih zbog članstva u terorističkoj organizaciji FETÖ ili pokretu poznatijim kao Hizmet, uz koji su u više institucija bile vezane “paralelne strukture” na čelu sa Fethullahom Gulenom, koji je prvoosumnjičeni u pomentutoj istrazi. Za njim je i ranije izdata tjeralica.\nU vezi s tim, Tužilaštvo u Izmiru je saopćilo da je u okviru pokrenute istrage naložilo privođenje ukupno 57 osumnjičenih, od kojih su 44 osobe pritvorene. Privedeni se sumnjiče da su infiltrirani u državne institucije sistematski i organizovano narušavali ustavni poredak.


VEĆI POREZ U SRBIJI: Evo koliko ćete morati da uplatite | Happy BSC portal\nIma sredina koje nisu pribegle ovoj meri, poput Jagodine, Vlasotinca, Iriga, Aleksinca i još nekih manjih opština\nIako je pandemija korona virusom dovela do pada prometa u mnogim oblastima, tržište nekretnina je ostalo gotovo imuno na ovaj virus jer interesovanje za njihovu kupovinu u Srbiji i dalje ne jenjava pa su i cene porasle zbog čega je u većini lokalnih samoprava došlo do povećanja poreza na imovinu.\nTe opštine su u manjini jer je porez na imovinu značajna stavka za punjenje lokalnih budžeta pa se one teško odriču ovih prihoda, tim pre što obveznici ovih nameta revnosno izmiruju svoje obaveze. To ne treba da čudi jer su i kazne za kašnjenje visoke i kreću se i do 150.000 dinara.\nTreba da se zna da procenat uvećanja poreza na imovinu u značajnoj meri zavisi od lokacije na kojoj živite, ali i starosti nekretnine koju poseduje vlasnik. Tako će u Beogradu najveće povećanje poreza zadesiti one koji imaju stanove ili kuće u ekstra zoni, gde su cene nekretnina uvećane za šest odsto.\nOd 14 zona, postoje i one gde kvadrat nije značajno ili uopšte uvećan i tamo neće doći do rasta dažbina po osnovu ove obaveze. Interesantno je da je do značajno manjih promena došlo u vrednovanju kuća po zonama pa postoje i one gde će njihovi vlasnici platiti i manji namet.\nGradska sekretarka za javne prihode Violeta Nićiforović navodi da većini Beograđana neće biti značajnije povećan poreza na imovinu.\n- Neznatno povećanje poreza biće za stanove i garaže zato što se u prometu njihove cene povećavaju. Postoje zone gde će biti smanjenje poreske osnovice jer su prosečne cene kvadrata niže. Na sve to treba dodati da će osnovica biti manja za jedan posto po osnovu starosti objekta - kaže Nićioforović.\nI u Novom Sadu zbog skoka cene nekretnina, na nivou grada, iznos uvećanja poreza će biti raznolik. Naime, tržišna cena stanova u prvoj zoni je porasla za 3,5 odsto, u drugoj 3,80 a u trećoj 4,93 odsto. Iz novosadske gradske uprave kažu da iako su u nekim zonama cene značajno porasle, stopa u ovoj lokalnoj samoupravi nije menjana od 2013. godine, pa će većina građana biti opterećena sa neznatno uvećanim iznosima.\n- Za stan od 50 kvadrata, koji je izgrađen pre 10 godina, u prvoj zoni, prošle godine je porez plaćen 9.806 dinara a u 2021. godini to je 10.038 dinara, što je 231 dinar više. Kod novoizgrađenih stanova, maksimalno povećanje poreza na imovinu iznosi 373 dinara na godišnjem nivou, i to u prvoj zoni – navodi se u saopštenju.\nGrađani Kragujevca pak pored uvećanja poreza zbog skoka cena nekretnina, moraće više da izdvoje za ovu obavezu i zbog rasta stope sa 0,3 na 0,4 posto za fizička lica. Zato će prošlogodišnje izdvajanje od 750 dinara skočiti na 1.900 i to za stan površine 60 kvadrata i kuće od 100 kvadrata.\nTrstenik i Novi Pazar\nI stanovnici Trstenika koji žive i rade u prvoj zoni imaće veći porez na imovinu jer je vrednost kvadrata porasla za dva odsto. Za ostale vrste nepokretnosti u sve tri zone, u kojima nije bilo prometa, poreska osnovica, odnosno vrednost kvadtatnog metra ostaje ista kao u 2020. Slična sudbina zadesiće i Novopazarce kojima će rešenje u odnosu na prošlu godinu biti uvećano u proseku za 1,5 posto.\nLeskovac i Ćuprija\nLeskovčani će u zavisnosti od zone, porez na imovinu plaćati biti veći od 1,5 do dva posto, u zavisnosti od zone gde stanuju. Tako je u ekstra zoni kvadrat sa 66.089 dinara, koliko je bio u 2019., skočio na 67.537 dinara u 2020. godini u šestoj sa 24.110 na 25.451 dinar. U Ćupriji je stanje je šaroliko, odnosno porez će biti povećan u prvoj zoni za nešto manje od tri odsto jer su cene nekretnine skočile sa 58.197 u 2019. na 59.794 dinara u 2020. godini.\nIstovremeno, za kuće u drugoj zoni cena je pala sa 31.413 na 26.389 dinara, zbog čega će i porez biti manji, dok za poslovne objekte i garaže cene nisu menjane. Slična situacija je i u Pirotu gde će obveznici plaćati neznatno veći porez na imovinu za stanove, kuće i poslovni prostor dok će za garaže plaćati manje.


Dva kubanska nogometaša iščezla u washingtonskoj noći - Index.hr\nDva kubanska nogometaša iščezla u washingtonskoj noći\nDVOJICA reprezentativaca Kube koja danas igra utakmicu kvalifikacija za SP u Washingtonu nestala su jučer iz hotela u kojem je boravila momčad. Vjeruje se da su Pedro Faife i Reynier Alcantara nova imena na listi prebjega Kubanaca u SAD. Nakon nestanka kubanski izbornik Reinhold Fanz pojadao se novinarima rekavši:\n"To je uvijek problem za našu reprezentaciju. Imamo osiguranje, ali ne možeš lisicama vezati igrače za krevete."\nZanimljivo je kako su čitavu situaciju objasnili ljudi iz Kubanskog nogometnog saveza. Predsjednik Luis Hernandez rekao je novinarima da se radi o grešci i da dvojica spominjanih igrača uopće nisu putovali u SAD. Izbornik Fanz sada na raspolaganju ima samo 16 igrača.\nKako bilo, ukoliko je uistinu riječ o prebjegu, onda su imena spomenutog dvojca pridodana dugom nizu onih koji su učinili isto.


WUDANG TAI JI SRBIJA - Početna\nOd septembra 2018. godine počinje prijavljivanje na tromesečni kurs Tai He Quan-a. Tai He Quan(太和拳) u prevodu znači Pesnica velikog sklada. To je forma koja je dobila naziv po planini Wudang (staro ime za Wudang je Tai He). Ona u sebi objedinjuje elemente specifičnih Wudang borilačkih stilova - tai ji quan-a, tai yi quan-a i bagua zhang-a. Ovu kratku i veoma skladnu formu mogu učiti svi bez obzira na uzrast i prethodno poznavanje bilo kog od ovih stilova. Kurs obuhvata upoznavanje i praktikovanje osnovnih principa tai ji quan-a, fa jin-a i kružnog bagua zhang kretanja.\nDodatno će svi polaznici kursa dobiti priliku da nauče šest osnovnih drilova štapom, a trening obuhvata i sistem vežbi za razvoj fleksibilnosti. Na Wudangu se smatra da je preduslov za dobro izvođenje bilo koje tehnike, kao i za održavanje i unapređenje fizičkog zdravlja u celini, u fleksibilnosti, a ne u snazi tela.\nZa više informacija možete poslati poruku u inbox ili se od septembra možete prijaviti na kurs na adresi Konfucije instituta u Beogradu (institutkonfucije@fil.bg.ac.rs). U okviru saradnje sa klubom Wu Long Gong Fu, Konfucije institut u Beogradu će ovaj put biti javni promoter i organizator ovog kursa. Termini i mesto održavanja kursa biće objavljeni u septembru.\nU toku oktobra, u saradnji Konfucije instituta u Beogradu i Wu Long Gong Fu održana je serija borilačkih i tai ji radionica za decu iz više osnovnih škola u Beogradu.\nOD 1. SEPTEMBRA 2017. TRENINZI SE ODRŽAVAJU U PROSTORIJAMA BORILAČKE AKADEMIJE U CETINJSKOJ 22\nU Lazarevićevoj 4,\n(kod Takvuda) Beograd\nPRVI TRENING BIĆE OTVOREN I BESPLATAN ZA SVE. NA TRENINGU ĆU DEMONSTRIRATI XUAN MEN JIAN (WUDANG KUNG FU MAČ)\nOD 20H U SKC-U\n- OTVORENO PREDAVANJE:\ndr Nada M. Sekulić\nUVOD U UPOREDNI ATLAS\nIMAGINARNIH ANATOMIJA: TELO I TAI JI


13. maj 2021. Članovi Poslaničke grupe prijateljstva sa Mađarskom i delegacija Direktorata za spoljne poslove Parlamenta Mađarske\nPrema rečima Predraga Rajića odnosi Srbije i Mađarske su na istorijski najvišem mogućem nivou, o čemu svedoče učestale aktivnosti naših zvaničnika i dobri odnosi predsednika Aleksandra Vučića i premijera Viktora Orbana.\nRajić je upoznao sagovornike da Poslaničku grupu prijateljstva sa Mađarskom čini 68 narodnih poslanika i da je na 17. mestu po brojnosti od ukupno 182 poslaničke grupe prijateljstava u Narodnoj skupštini.\nIstakao je da su odnosi dve zemlje istorijski i prijateljski i dodao da postoji prostor za unapređenje saradnje u svim oblastima. Ukazao je na značaj parlamentarne saradnje, jer kako je rekao Parlament čine narodni poslanici koji predstavljaju glas naroda i samim tim narodni poslanici mogu da utvrde konkretne predloge za dodatno unapređenje saradnje.\nKada je reč o saradnji dve države po pitanju odnosa prema nacionalnim manjinama, Rajić je istakao da se mađarske vlasti brinu o srpskoj nacionalnoj manjini kao i rukovodstvo Srbije o mađarskoj manjini u Srbiji.\n„Srpski i mađarski interesi poklapaju se toliko da nam je skoro sve zajedničko osim jezika“ podvukao je Rajić.\nUkazao na značajnu kulturnu istoriju koja povezuje naše dve zemlje i zaključio se kroz učenje jezika, kultura najbolje upoznaje.\nRajić je izrazio zadovoljstvo predstojećom posetom ambasadora Mađarske krajem maja ove godine, koji će tim povodom imati sastanak sa članovima Poslaničke grupe prijateljstva sa Mađarskom.\nPredsednik Rajić je govorio i o uspešno sprovedenoj imunizaciji stanovništva u Srbiji, po čemu Srbija i Mađarska zauzimaju vodeće mesto u Evropi.\nŠef delegacije Direktorata za spoljne poslove Parlamenta Mađarske Peter Šardi izrazio je zadovoljstvo posetom i složio se da sa Predragom Rajićem da su odnosi dve zemlje na zavidnom nivou.\nNaveo je da Poslaničku grupu prijateljstva sa Srbijom u Mađarskom parlamentu čini 11 narodnih poslanika. Prema rečima Petera Šardija, cilj ove posete je da još više oživimo parlamentarnu saradnju i tim povodom pozvao članove PGP sa Mađarkom da posete mađarski Parlament.\nPodsetio je da se ove godine u Budimpešti održava sastanak predsednika parlamenata jugoistočne Evrope i izrazio nadu da će učešće na predstojećem sastanku uzeti i predsednik Narodne skupštine Republike Srbije.\nIstakao je da je administracija Mađarske pruža punu podršku Srbiji na njenom evropskom putu.\nNa kraju sastanka sagovornici su zaključili da dve zemlje imaju odlične sveukupne bilateralne odnose i izrazili nadu da će se u skorije vreme, kada se za to steknu uslovi izazvani pandemijom Korona virusom, organizovati uzajamne posete parlamentaraca.\nSastanku su prisustvovali i članovi PGP sa Mađarskom, Vuk Mirčetić, Luka Kebara, Mladen Bošković, Goran Milić, Andrijana Pupovac, Marko Mladenović, Lav Pajkić, Nevena Vujadinović, Vesna Ranković, Nevena Đurić, Gojko Palalić i Maja Grbić.


Stopiran izbor srpskog sudije u Evrpskom sudu u Strazburu | Novosti.RS\nStopiran izbor srpskog sudije u Evrpskom sudu u Strazburu\n23. 06. 2014. u 16:09\nSrpski sudija u Evropskom sudu za ljudska prava u Strazburu neće biti izabran tokom junskog zasedanja jer jedan od troje kandidata koje je predložila Srbija ne ispunjava neophodne kriterijume\nBEOGRAD - Srpski sudija u Evropskom sudu za ljudska prava u Strazburu neće biti izabran tokom junskog zasedanja Parlamentarne skupštine Saveta Evrope, jer jedan od troje kandidata koje je predložila Srbija ne ispunjava neophodne kriterijume.\nNaime, tri kandidata, među kojima su redovni profesor Pravnog fakulteta u Beogradu Branko Lubarda, vanredni profesor tog fakulteta Branko Rakić i pravnica u Odeljenju za izvršavanje presuda u Evropskom sudu za ljudska prava Katarina Nedeljković, izabrala je komisija koju je formirao ministar pravde Nikola Selaković.\nMeđutim, Panel eksperata za izbor kandidata za sudiju preporučio je da se odredi zamena za jednog od njih, jer, prema njihovom mišljenju, ne ispunjava neophodne kriterijume.\nPredsednik Komisije za izbor kandidata Dragomir Milojević, koji je i predsednik Vrhovnog kasacionog suda, rekao je Tanjugu da komisija stoji iza izbora troje predloženih kandidata, da je konkurs sproveden po zakonima i da su poštovane sve procedure.\nUpitan zašto Parlamentarna skupština Saveta Evrope smatra da bi trebalo odrediti zamenu za jednog od njih, Milojević je rekao da je iz medija saznao za to i da stoga ne može da komentariše.\n"Ja sam iz medija i saznao za to, zvanično nemam nikakvo obaveštenje ili informaciju iz Ministarstva pravde", rekao je Milojević.\nOn je naveo i da o daljoj proceduri odlučuje Ministarstvo pravde, koje je i raspisalo konkurs i obrazovalo komisiju.\nU Ministarstvu pravde Tanjugu je rečeno da će Srbija uputiti predlog novog kandidata odmah po utvrđivanju kriterijuma i procedura za njegovo predlaganje, a imajući u vidu mišljenje Panela eskperata, kao i nadležnih u Parlamentarnoj skupštini Saveta Evrope da nije potrebno ponavljati ceo postupak.\nKako je rečeno, mišljenje Panela nije obavezujeće za Srbiju, kao ni za jednu drugu zemlju, ali je uobičajena praksa da se poštuje.\nU tom ministarstvu navode da sudija Dragoljub Popović, koji predstavlja Srbiju u Evropskom sudu za ljudska prava u Strazburu, nastavlja sa svojim radom sve do izbora novog sudije.\n"To znači da Srbija ne ostaje bez svog sudije, iako je sudiji Popoviću istekao mandat od devet godina", navode u ministarstvu.\nNa konkurs za izbor sudije u Evropskom sudu za ljudska prava u Strazburu stiglo je 16 prijava, od kojih su četiri odbačene jer su imale formalni nedostatak, dok su ostali pozvani na proveru znanja engleskog i francuskog jezika, koju su položila četiri kandidata.\nTroje kandidata čija su imena poslata u Strazbur izabrano je nakon intervjua sa članovima komisije.\nKomisiju koja je birala kandidate činili su, pored Milojevića, sudija Vrhovnog kasacionog suda Vida Petrovic Škero, zamenik republičkog javnog tužioca Snežana Matović, republički javni pravobranilac Snježana Prodanović i tadašnji držvani sekretar u Ministarstvu pravde Danilo Nikolić.\nSudija u Evropskom sudu za ljudska prava bira se na devet godina i ne može biti reizabran.